text:
Фото:
Өфөлә «Газ. Нефть. Технологиялар-2011» күргәҙмәһе асылды
Фото:
Өфөнөң Спорт һарайында Нефть һәм газ форумы менән XIX «Газ. Нефть. Технологиялар-2011» халыҡ-ара махсуслашҡан күргәҙмәһен асыу тантанаһы үтте. Башҡортостан күргәҙмә компанияһы һәм Башҡортостан Республикаһының Сауҙа-сәнәғәт палатаһы уларҙы ойоштороусылар булып сығыш яһай. Күргәҙмә Рәсәй Сауҙа-сәнәғәт палатаһы патронаты аҫтында үткәрелә. Рәсәй Федерацияһының Энергетика министрлығы, Башҡортостан Республикаһы Хөкүмәте, БР Сәнәғәт һәм инновацион сәйәсәт министрлығы ярҙам күрһәтә.
Нефть-газ форумы сиктәрендә пленар ултырыш үткәреләсәк, алты тематик секция эшләйәсәк. Был көндәрҙә шулай уҡ көнүҙәк темалар буйынса конференциялар, түңәрәк өҫтәлдәр, стенд докладтары ойоштороласаҡ.
Күргәҙмә майҙаны 11 меңдән ашыу квадрат метрҙы тәшкил итә. Экспозициялар Спорт һарайы алдындағы майҙанда, ике аренала, фойела һәм тәүге тапҡыр Өфөлә — махсус рәүештә ошо ваҡиға уңайынан төҙөлгән мобиль павильонда йәйелдерелгән.
«Газ. Нефть. Технологиялар-2011» XIX халыҡ-ара күргәҙмәһендә Рәсәйҙең 35 төбәгенең, шулай уҡ сит илдәрҙең 360-тан ашыу компанияһы үҙенең экспозицияларын әҙерләгән. Украина, Белоруссия, Ҡаҙағстан, Германия, АҠШ, Япония фирмалары экспозицияларында халыҡ иғтибарына нефть-газ тармағы технологиялары тәҡдим ителә.
Башҡортостан Республикаһынан тармаҡтың алдынғы предприятиелары — «Башнефть» акционерҙар нефть компанияһы асыҡ акционерҙар йәмғиәте, «Уралсибнефтепровод» асыҡ акционерҙар йәмғиәте, «Газпром трансгаз Өфө» яуаплылығы сикләнгән йәмғиәте, «Сода», «Газпром нефтехим Салауат», «Каустик», «Синтез-Каучук», «Полиэф» асыҡ акционерҙар йәмғиәттәре һәм башҡалар ҡатнаша.
— Ике тиҫтә йылға яҡын Өфө нефть һәм газ сәнәғәтенең алдынғы компанияларын үҙендә ҡабул итә, — тине күргәҙмәне асыу тантанаһында БР Хөкүмәте Премьер-министры Азамат Илембәтов. – Республикабыҙ илдәге иң үҫешкән, ҡеүәтле нефтехимия потенциалына эйә. Яҡын арала Башҡортостанда БМО ҡанаты аҫтында «Ҙур химия» халыҡ-ара форумы асылыу факты ла быны раҫлай.
Рәсәй нефть-газ сәнәғәтселәре союзы президенты Геннадий Шмаль билдәләүенсә, нефть-газ тармағындағы барлыҡ төбәк күргәҙмәләре араһынан был күргәҙмә иң яҡшыһы һәм ҡыҙыҡлыһы.
БР Сауҙа-сәнәғәт палатаһы президенты Юрий Пустовгаров сарала ҡатнашыусыларға рәхмәтен еткерҙе һәм яҡын арала күргәҙмәнең ВДНХ-ның ҙур аренаһында үткәреләсәген белдерҙе.
Өфөләге күргәҙмәгә Татарстан, Удмуртия, Һамар, Ырымбур һәм башҡа өлкәләр, Пермь крайы кеүек эргә-тирәләге төбәктәрҙән тыш, Себерҙән, шулай уҡ ҡайһы бер сит илдәрҙән дә нефть табыу һәм нефть эшкәртеү предприятиелары белгестәренең килеүе көтөлә.


c: text/html

text:
Фото:
Альберт Хөсәйенов: “Өфө һәм Сухум дуҫлыҡ һәм хеҙмәттәшлеккә әҙер”
Фото:
Абхазияла БР Сәнәғәт һәм тышҡы бәйләнештәр министрлығы мәнфәғәтен күҙәтеүсе Альберт Хөсәйенов күптән түгел ошо республикала булып ҡайтты. “Башинформ “агентлығына биргән интервьюһында ул Абхазия өсөн бойондороҡһоҙлоҡто таныуҙан һуң тәүге йылдың нисек үтеүе, Рәсәй һәм уның төбәктәре, шул иҫәптән, Башҡортостан менән мөнәсәбәттәрҙең үҫеше хаҡында һөйләне.
– Билдәле булыуынса, был бәләкәй генә республика – Рәсәй сиктәре эргәһендә урынлашҡан сәләмәтләндереү учреждениелары тупланған ожмах мөйөшө. Совет йылдарынан алып, урындағы бюджеттың яҙмышы ял итеүселәр һәм туристарҙың һанына бәйле. Былтыр Кавказда август айында булып үткән ваҡиғалар йылы диңгеҙле, әкиәттәге шикелле тылсымлы һауаһы менән дан тотҡан Абхазияға барыуҙан күптәрҙе өркөттө кеүек ине. Ысынлап та, Рәсәй һәм Башҡортостан туристик фирмалары был республиканан баш тартҡан булып, отолдо. Әммә бында халыҡ килеүҙән туҡтамай. Мәҫәлән, быйыл Абхазияла 1,5 миллион кеше булған. Үткән йылдар менән сағыштырғанда был күберәк, ләкин совет йылдары заманында бында 3,5 – 4 миллион кеше сәләмәтлеген нығытҡан. Республикаға сит илдәрҙән күпләп киләләр. Был, үҙ сиратында, республикалағы тормош яйға һалына тигәнде аңлата. Йорттар төҙөлә, һәйкәлдәр реставрациялана. Сухумда, мәҫәлән, драма театры эргәһендә “Грифоны” фонтаны яңынан эшләй башланы, Дмитрий Гулиаға һәйкәл ҡуйылған.
Рәсәй бында тыныс тормош гаранты булып тора. Быйыл үткән эшлекле форумда күп мәсьәләләр ҡаралды. Владимир Путин, Абхазия иҡтисадына инвестициялар индереү мәсьәләһенә ҡағылып, Рәсәй инвесторҙарына бөтә нәмәне лә һатып алырға кәңәш итте. Абхазияла, мәҫәлән, башҡорт эшҡыуарҙарын көтөп кенә торалар. Сөнки беҙҙең республиканың абхаз–грузин һуғышы ваҡытында аҙыҡ-түлек менән ярҙам итеүен оноторлоҡ түгел.
Бөгөн диңгеҙ буйындағы беренсе линия тулыһынса тиерлек һатып алынған. Мәскәү, Краснодар һәм Ставрополье крайҙары, Свердловск, Новгород өлкәләре әүҙем. Башҡорт бизнесмендары өсөн дә бында берәй нәмә табыласаҡ. Мәҫәлән, Абхазия дәүләт университетының дүрт дөйөм ятағын тергеҙеүгә алырға була. Йәйен бында Башҡортостан уҡыу йорттары студенттары һәм мәктәп уҡыусыларын ял иттереүҙе шарт итеп ҡуйырға була. Мин вуздарға мөрәжәғәт итеп ҡараным, ләкин был осраҡта етди инвестор талап ителә.
Бынан тыш, тиҙҙән 2010 йылға курорт пландары төҙөлә башлансаҡ, туристик фирмаларҙың һуңламауын теләр инем мин.
Ғөмүмән, эшләргә теләк белдереүселәр өсөн эш күләме байтаҡ. Республиканан Абхазияға автобустар, троллейбустар һатырға була.
Хәйер, Өфө ҡалаһы хакимиәтенең тышҡы иҡтисади бәйләнештәр бүлеге начальнигы Руслан Мирсаяпов хәбәр итеүенсә, Сухумдан республиканың баш ҡалаһы менән тура бәйләнеш, хеҙмәттәшлек урынлаштырыу тураһында тәҡдим алынды. Хеҙмәттәшлек тураһында килешеү тейешле инстанцияларҙы үтеп, төҙәтмәләр индерелеп, тиҙҙән рәсми рәүештә ҡабул ителергә тейеш. Әлегә уның датаһы ла, ҡул ҡуйыласаҡ урын ла билдәле түгел. Документтың рәсми атамаһы – “Башҡортостан Республикаһы Өфө ҡалаһы ҡала округы һәм Абхазия Республикаһы Сухум ҡалаһы араһында дуҫлыҡ һәм хеҙмәттәшлек тураһында килешеү”.

robotstxt: allowed

filter: keep


text:
Өфөлә «Ҡала электричкаһы» проектына 316 миллион һум һалынған
ӨФӨ, 2014 йыл, 16 декабрь. /«Башинформ» мәғлүмәт агентлығы, Розалиә Вәлиева/.
«Ҡала электричкаһы» проектына 316 миллион һум һалынған. Өфө хакимиәтенән — 240, Куйбышев Тимер юлы идаралығынан — 76 миллион һум бүленгән. Был турала Өфө мэры Ирек Ялалов баш ҡаланың транспорт системаһын үҫтереүгә арналған кәңәшмәлә белдерҙе. Уны республика Президенты Рөстәм Хәмитов алып барҙы.
2013 йылда ҡала эсендә кешеләрҙе транспорт менән тәьмин итеү һәм пассажирҙарҙы хеҙмәтләндереүҙең сифатын күтәреү маҡсатында Дим — Өфө — Шаҡша участкаһында «Ҡала электричкаһы» проектын тормошҡа ашырыу башланды. Хәҙерге көндә әлеге программаны үтәү буйынса эштәр алып барыла.
Проектҡа инвесторҙар йәлеп ителә. Транспорт-күсеп ултырыу комплексын төҙөп «Дим» һәм «Шаҡша» станцияларын сафҡа индереү буйынса юл карталары әҙерләнгән. «Гастелло», «Ҡала мәҙәниәт һарайы», «Воронки — Көньяҡ автовокзал», «Правая Белая — Телеүҙәк» транспорт-күсеп ултырыу үҙәктәрен ойошторорға кәрәк. Унда эскалатор, траволатор һәм лифттарҙы сафҡа индереү ҡаралған.
30-ға яҡын күсеп ултырыу пункттары Өфөлә йәшәүселәргә һис ниндәй ҡыйынлыҡһыҙ ҡаланың теләһә ҡайһы нөктәһенә барып етергә мөмкинлек бирәсәк.


text:
Өфөләр Вахтангов исемендәге театрҙың «Анна Каренина» спектаклен һоҡланып ҡабул иттеФото: Георгий Шишкин
Өфөләр Вахтангов исемендәге театрҙың «Анна Каренина» спектаклен һоҡланып ҡабул итте
Өфөләр Вахтангов исемендәге театрҙың «Анна Каренина» спектаклен һоҡланып ҡабул иттеФото: Георгий Шишкин
ӨФӨ, 2016 йыл, 6 сентябрь. /«Башинформ» мәғлүмәт агентлығы, Ләйлә Аралбаева/.
Өфөлә Вахтангов исемендәге Мәскәү академия драма театрының гастролдәре дауам итә. Кисә Рус театры сәхнәһендә «Анна Каренина» спектакле сәхнәләштерелде. Өфө тамашасыһы Лев Толстойҙың романы буйынса ҡуйылған заманса спектаклде һоҡланып ҡабул итте.
Режиссер-хореограф Анжелика Холинаның пластик метафоралары, Альфред Шниткеның драматик музыкаһы, Мариус Яцовскистың ҡыҫҡа сценографияһы классик сюжетҡа яңы һулыш өҫтәгән. Юозас Статкевичустың костюмдары, яҡтылыҡ биҙәлеше рәссамы Тадас Валейканың эше спектаклде кәрәкле компоненттар менән байыта.
Режиссерҙың иң ҡыйыу хореографик идеяларын тормошҡа ашырырға һәләтле драматик актерҙарҙың оҫталығын күреп, тамашасы көслө тулҡынланыу кисерҙе. Актерҙарҙың барыһы ла яҡшы физик формала, хәрәкәт, бейеү аша үҙенең образын бик шәп башҡара.
Анна Каренина ролен Ольга Лерман уйнаны. Вронский ролендә — Дмитрий Соломыкин, Каренин — Евгений Князев.
Бөгөн, 6 сентябрҙә, Рус драма театрында — А.Чеховтың «Дядя Ваня», «Нур» татар театрында Т. де Молиндың «Ревнивая к себе самой» драмаһы ҡуйыла. Е.Вахтангов исемендәге театрҙың Өфөләге гастролдәре «Ҙур гастролдәр» федераль программаһы сиктәрендә ойошторолдо.


text:
Фото:
Башҡорт дәүләт педагогия университетында превентологтар әҙерләнәсәк
Фото:
Башҡорт дәүләт педагогия университетында (БДПУ) «превентология»ға абитуриенттар ҡабул итеү иғлан ителде. Балалар менән наркотиктарға ҡаршы эшмәкәрлек алып барасаҡ белгестәр превентологтар тип аталасаҡ. Был хаҡта Башҡортостан Президенты Рөстәм Хәмитов рәйеслегендә Республика Йортонда үткән республика наркотиктарға ҡаршы комиссияһы ултырышында БДПУ ректоры Рәил Әсәҙуллин хәбәр итте.
Белгестәр әҙерләү мәсьәләһе көн тәртибенә индерелде, һәм БДПУ ректоры өс вариант тәҡдим итте: вузда превентологтар әҙерләү, юғары уҡыу йортонан һуң әҙерлек үткәреү, мәктәп наркопостары хеҙмәткәрҙәренең квалификацияһын күтәреү. Превентологтарҙы БДПУ-ның, башҡа юғары уҡыу йорттарының уҡытыусылары һәм тейешле ведомстволар хеҙмәткәрҙәре уҡытасаҡ, тип аңлатма бирә Рәил Әсәҙуллин. Магистратура өсөн ректор республиканың наркоситуация буйынса иң имен булмаған райондарынан «маҡсатлы йүнәлтелгәндәрҙе» ойошторорға тәҡдим итте. Ҡыҫҡа ваҡытҡа иҫәпләнгән уҡыуға килгәндә иһә, педуниверситет етәксеһе, беҙҙең коллектив ҡайтанан әҙерлек үткәреү һәм квалификация күтәреү курстарын ойошторорға әҙер, тип белдерҙе. «Бындай курстар Рәсәй Президенты ҡарамағындағы Рәсәй дәүләт хеҙмәте академияһында булдырылған да инде. 12 көн өсөн тыңлаусылар тәүлек аҡсаһын һәм йәшәү өсөн сығымдарҙы һанамағанда 25 мең һумдан ашыу түләй. Беҙ үҙебеҙҙең белгестәрҙе күпкә кәмерәк аҡсаға ла уҡыта алабыҙ», — тине БДПУ ректоры. Ул йәнә, бындай курстарҙы наркопостар хеҙмәткәрҙәре өсөн дә ойоштороп була, тип өҫтәне. Мәҫәлән, беренсе аҙнала улар Башҡортостандың мәғарифты үҫтереү институты (БИРО) һәм РФ Наркотиктар әйләнешенә контроль буйынса федераль хеҙмәттең Төньяҡ-Көнбайыш институты уҡытыусыларында белем аласаҡ, ә икенсе аҙнаһында БДПУ уҡытыусыларында мәктәптәрҙә практика үтәсәк.
— Үҙегеҙҙең вузда һеҙ нисә превентолог әҙерләй алаһығыҙ? — тип ҡыҙыҡһынды республика Президенты.
— Беҙгә магистратураға 25 бюджет урыны, көндөҙгө бүлеккә 15 һәм ситтән тороп уҡыуға 10 урын бирҙеләр, — тип яуап бирҙе ректор. — Яңы белгеслекте ойоштороу буйынса эштәр ике йыл дауамында алып барылды, һәм бына әле генә финанслауҙы башланылар. Асылда, тормош хәүефһеҙлеге нигеҙҙәре буйынса уҡытҡан белгестәр ҙә наркоманияны профилактикалау өлкәһендә эшләргә әҙер, әммә бындай күләмле мәсьәлә өсөн махсус әҙерлек үткән кадрҙар кәрәклеген яҡшы аңлайбыҙ.


text:
Сергей Молчанов Рәсәй Президенты ҡарамағындағы Урындағы үҙидараны үҫтереү буйынса совет составына инде
«Башҡортостан Республикаһының Муниципаль берәмектәр советы» ассоциацияһы идараһы рәйесе, Октябрьский ҡалаһы ҡала округы хакимиәте башлығы Сергей Молчанов Рәсәй Президенты ҡарамағындағы Урындағы үҙидараны үҫтереү буйынса совет составына инде. Советтың һәм уның президиумының яңы составын раҫлау тураһындағы Указға Владимир Путин ҡул ҡуйҙы, тип хәбәр иттеләр Кремлдең матбуғат хеҙмәтенән.
Совет составына Рәсәйҙең ҙур төбәктәре лидерҙары, РФ Йәмәғәт палатаһы ағзалары, Рәсәйҙең Федераль Йыйылышы вәкилдәре инде.
Советтың элекке составында Башҡортостандан Өфө ҡалаһы ҡала округы хакимиәте башлығы, әле Дәүләт Думаһы депутаты Павел Качкаев булғайны.


text:
Төбәктә 15 кешегә эҫе ҡапҡан Фото: Башҡортостан Һаулыҡ һаҡлау министрлығының матбуғат хеҙмәте
Төбәктә 15 кешегә эҫе ҡапҡан
Төбәктә 15 кешегә эҫе ҡапҡан Фото: Башҡортостан Һаулыҡ һаҡлау министрлығының матбуғат хеҙмәте
ӨФӨ, 2016 йыл, 3 август. /«Башинформ» мәғлүмәт агентлығы, Арина Рәхимҡолова/.
Башҡортостанда көндәрҙең эҫе тороуы арҡаһында ашығыс медицина ярҙамы бригадаларын саҡырыу йышайған. Ун биш осраҡ эҫе ҡабыуға бәйле, шуларҙың алтауһы — балалар. Һуңғы дүрт көндә ете тапҡырға артҡан, тип хәбәр итә республиканың Һаулыҡ һаҡлау министрлығы.
Ведомство мәғлүмәттәре буйынса, 29 июлдән 1 авгусҡа тиклем Өфөнөң тиҙ ярҙам хеҙмәтенә мөрәжәғәттәр һаны 11 процентҡа күбәйгән. Шул уҡ ваҡытта йөрәк өйәнәгенә, артериаль баҫымдың күтәрелеүенә бәйле саҡырыуҙар артмаған. Йөрәк сирлеләр һәм гипертониктар, улар башлыса өлкән йәштәге кешеләр, эҫе көндә һаҡланыу саралары күрә, тип әйтергә мөмкин.
Бынан тыш, эҫе көндә ҡояшта яныуҙың бер осрағы теркәлгән. Зыян күреүселәрҙең барыһына ла тейешле медицина ярҙамы күрһәтелгән.


text:
Башҡортостан экологтары 400 объекттың тәбиғәтте һаҡлау талаптарына яуап бирмәүен асыҡланы
БР Тәбиғәттән файҙаланыу һәм экология министрлығы инспекторҙары административ комиссиялар составында йыл башынан алып 1200-гә яҡын объектты тәбиғәт һаҡлау закондарының үтәлешенә тикшерҙе. Тикшереү һөҙөмтәләренән күренеүенсә, уларҙың 398-е экологик талаптарға яуап бирмәй, тип хәбәр иттеләр БР Тәбиғәттән файҙаланыу һәм экология министрлығының матбуғат хеҙмәтендә.
2012 кеше административ яуаплылыҡҡа тарттырылған, уларға дөйөм алғанда 700 мең һумдан ашыу суммаға штраф һалынған. Шул уҡ мәлдә түләтелгән штрафтарҙың ҙур өлөшө – яҡынса 340 мең һумы вазифалы кешеләргә тура килә. Билдәле булыуынса, тәбиғәт һаҡлау ҡаниәтен күҙәтмәгән өсөн юридик шәхестәргә штраф 220 мең һум сумманы тәшкил итә.


text:
Рөстәм Хәмитов – Яңауылда трагедия урынындаФото: Андрей Старостин
Рөстәм Хәмитов – Яңауылда трагедия урынында
Рөстәм Хәмитов – Яңауылда трагедия урынындаФото: Андрей Старостин
20 ғинуарҙа Башҡортостан Президенты Рөстәм Хәмитов Яңауылға юлланған, унда үткән көндә ҡаланың биш ҡатлы йорттарының береһендә сыҡҡан янғын урынында булды. Республика башлығының матбуғат хеҙмәтенән хәбәр итеүҙәренсә, ул ғәҙәттән тыш хәл урынын ҡараны, зыян күреүселәр менән осрашты, һәләк булғандарҙың туғандарына ҡайғы уртаҡлашыу белдерҙе.
Рөстәм Хәмитов трагедия урынында ашығыс һәм социаль хеҙмәт вәкилдәре менән кәңәшмә үткәрҙе, уларға тиҙ ваҡыт эсендә кешеләрҙе урынлаштырыу мәсьәләһен хәл итергә һәм кәрәкле ярҙам күрһәтергә ҡушты. Бынан тыш, республика Президенты төҙөүселәргә — йортто ремонтлау һәм янғындан бөлгән кешеләр өсөн яңы торлаҡ төҙөүгә бәйле мәсьәләләрҙе хәл итергә күрһәтмә бирҙе.


text:
Башҡортостан Президенты төбәктең йәштәр сәйәсәте һәм спорт министры урынбаҫарын тәғәйенләне
Башҡортостан Президенты Рөстәм Хәмитов Александра Акулининаны республиканың йәштәр сәйәсәте һәм спорт министры урынбаҫары итеп тәғәйенләү тураһындағы бойороҡҡа ҡул ҡуйҙы, тип хәбәр иттеләр төбәк башлығының матбуғат хеҙмәтенән.
Александра Михайловна Акулинина Өфөлә тыуған. Башҡорт дәүләт университетын һәм БР Президенты ҡарамағындағы Башҡортостан дәүләт хеҙмәте һәм идара итеү академияһын тамамлай. Иҡтисад фәндәре кандидаты.
Хеҙмәт эшмәкәрлеген 1986 йылда Өфөнөң 91-се мәктәбендә уҡытыусы булып башлай.
2000 йылдан – БР Министрҙар Кабинеты ҡарамағындағы Йәштәр эштәре буйынса идаралыҡта, БР Йәштәр сәйәсәте буйынса дәүләт комитетында төрлө вазифаларҙы башҡара. «Индиго» ҡала психологик-медик-социаль оҙатыу үҙәге директоры урынбаҫары, Өфө хакимиәтенең Йәштәр сәйәсәте буйынса комитетының алдынғы белгесе, БР Йәштәр сәйәсәте һәм спорт министрлығының иҡтисади программалар һәм йәштәр мәшғүллеге бүлегенең баш белгесе булып эшләй.
2013 йылдан әлеге ваҡытҡа тиклем — БР Йәштәр сәйәсәте һәм спорт министрлығының бәлиғ булмағандар һәм йәштәр менән тәрбиәүи эш алып барыу секторы мөдире.


text:
— Һағындыра шул тыуған яҡтар! Еләк-емешкә, бәшмәккә бай урмандар, сылтырап аҡҡан шишмәләр, аунап уйнаған хәтфә туғайҙар, күп йылдар үтһә лә, күңелгә яҡын һәм ҡәҙерле. Моғайын, һәр кем бала сағын һағынып хәтерләй торғандыр, — ти Азамат Носратуллин, хәтирәләргә бирелеп.
“Сәләмәт туҡланыу ҡиммәткә төшә тип уйлайһығыҙ икән, тимәк, һеҙ сирҙәрегеҙҙең күпмегә баҫасағын һанап ҡарарға онотҡанһығыҙ”, ти халыҡ. Ысынлап та, һуңғы йылдарҙа Рәсәйҙә төрлө ауырыуҙар һаны арта. Бының төп сәбәптәренең береһе – бөгөн магазин кәштәләрен тултырған яһалма аҙыҡ-түлек, тип фаразлай ҡайһы берәүҙәр. Шул уҡ ГМО-ның кешене юҡҡа сығарыу ҡоралы икәнлегенә инаныусылар ҙа бихисап.
Яңыраҡ асылған “Аҫыл ҡатындар” рубрикаһына иғтибар иткәндер гәзит уҡыусылар. Унда беҙ күренекле ағайҙарыбыҙҙың тоғро юлдаштары, улар был донъянан китһә лә, гүзәл заттар халҡыбыҙ мәнфәғәтенә хеҙмәт итеүҙәрен дауам итеүе, уртаҡ яҙмыштары, заманыбыҙ хаҡында һөйләшергә ниәтләнек.
Тик... Йөрәктәрҙе тетрәндереп, апайҙарҙың береһе менән хушлаштыҡ ошо аҙнала.
Йыр-моңға һөйөү, йәштәрҙе берҙәм итеү, халҡыбыҙҙың үҫеше, киләсәктә беҙ ниндәй булырға тейеш, йәмәғәтселек эштәре – Ринат РАМАҘАНОВ менән әңгәмәбеҙ ошо хаҡта.


text: Бәхетлеләр ваҡ-төйәккә иғтибар итмәүсән, тиҙәр. Бының үҙенә күрә ғилләһе лә бар. Бәләкәйҙән һәр кем ниндәй ҙә маҡсат менән йәшәй, уны тормошҡа ашырыу өсөн ижтиһад итә. Шуның шикелле, “Башҡортостан” республика ижтимағи-сәйәси гәзите журналисы, Башҡортостандың атҡаҙанған матбуғат һәм киң мәғлүмәт хеҙмәткәре Рәшит КӘЛИМУЛЛИН да Учалы районының Илсе ауылында урта мәктәпте бөтөргәндән һуң Учалы ҡалаһындағы “Ураҡ һәм Сүкеш” гәзитендә хеҙмәт юлын башлай. Үҫмерҙең яҙыу-һыҙыу оҫталығын айырым баһалап, уға тәржемәсе бурысын йөкмәтәләр. Оло карапҡа ҙур һыу кәрәк тигәндәй, тыуған төйәгендә бер аҙ ҡанат нығытҡас, ул баш ҡалаға юллана. Өфө моторҙар эшләү заводына бара – тәүҙә эшселәр синыфы тормошо менән йәшәп ҡарарға, матди хәлен яҡшыртырға ҡарар итә.


text:
Ял көндәрендә томра эҫе буласаҡ
13 июлдән Башҡортостанда аномаль эҫе һауа торошо урынлашты. Рәсәй Гидрометеоүҙәге мәғлүмәттәренә ярашлы, көндөҙ һауа температураһы аҙна аҙағына тиклем 35 градустан төшмәйәсәк. Төнөн 16 -19 градус йылы булыуы көтөлә.
Яҡын арала яуым-төшөмдәр булмаясаҡ. Синоптиктар әйтеүенсә, киләһе аҙнала һауа торошо артыҡ үҙгәрмәйәсәк, әммә ҡыҫҡа ваҡытлы ямғырҙар булыуы ихтимал.
Әйткәндәй, Волга буйы федераль округы төбәктәренең барыһында ла томра эҫе көндәр тора. Татарстанда – 36 градусҡа, Һамар өлкәһендә 38 градусҡа тиклем эҫе.


text:
Башҡортостан гроссмейстерҙары халыҡ-ара шашка буйынса Европа беренселегендә «бронза» миҙал яуланы
ӨФӨ, 2015 йыл, 7 август. /«Башинформ» мәғлүмәт агентлығы, Дмитрий Слезин/.
Таллиннда йәштәр араһында халыҡ-ара шашка буйынса Европа беренселегенең төп классик программаһы тамамланды. Ярыштар дүрт йәш төркөмдәре буйынса уҙҙы: 19 йәшкә тиклем, 16 йәшкә тиклем, 13 һәм 10 йәшкә тиклем. Алты көн дауамында йәш шашкасылар туғыҙ партия уйнаны.
Классик уйында 14 илдән килгән 101 ҡыҙ һәм 135 егет ҡатнашты. Улар араһында Яҡутстандан, Башҡортостандан, Удмуртиянан, Мәскәүҙән һәм Санкт-Петербургтан, Силәбе һәм Мәскәү өлкәләренән 27 спортсы бар.
Рәсәйҙең йыйылма командаһында Башҡортостандан алты спортсы уйнай.
13 йәшкә тиклемге төркөмдә өфөләр Даниил Ильин, Тамерлан Әхмәров ҡатнашты. 2013 йылда 10 йәшкә тиклемге шашкасылар араһында донъя чемпионы исемен яулаған Даниил финишта лидерҙар рәтенән төшөп ҡалды һәм алтынсы урын алды. Тамерлан иһә бронзаға лайыҡ булды.
16 йәшкә тиклемге егеттәр араһында Воутер Вольф (Нидерландтар) һәм Марсель Шәрәфетдинов (Өфө) 12 мәрәй йыйып, 3-4 урындарҙы бүлеште, әммә коэффициент буйынса яҡташыбыҙ дүртенсе урында.
Ишембайҙан Агата Парахина һәм Руфина Әйүпова, Өфөнән Кристина Осипова 16 йәшкә тиклемге ҡыҙҙар араһында сығыш яһаны. Руфина Әйүпова ла «бронза» миҙал алды.


text:
Өфөлә икенсел торлаҡ баҙарында хаҡтар йыл башынан алып 4 процентҡа артҡан
Өфөлә 25 декабргә ҡарата икенсел торлаҡ баҙарында бер квадрат метрҙың уртаса хаҡы 61,5 мең һум самаһы тәшкил итә. «Эксперт» күсемһеҙ милек агентлыҡтары селтәре мәғлүмәттәренә ярашлы, йыл башынан алып был сегментта хаҡтар 4 процентҡа үҫкән.
Иң ҡиммәтле «квадраттар» һәр саҡтағыса бер бүлмәле фатирҙарҙа: 63,7 мең һум. Һуңғы айҙа улар 1 процентҡа хаҡын юғалтҡан. Икенсел баҙарҙа ике бүлмәле фатирҙарҙың квадрат метры, бер ай алдан тәҡдим ителгән кеүек – уртаса 60,3 мең һум. Өс бүлмәлеләрҙең«квадраты» – 59,4 мең һум, күп бүлмәлеләрҙең – 62,2 мең һум (ике категорияла ла бер ай эсендә 1,5 процентҡа артҡан).
Торлаҡҡа хаҡтар районына ҡарап ярайһы уҡ айырыла. «Эксперт» күсемһеҙ милек агентлыҡтары селтәре «икенсел» квадрат метрҙың иң юғары уртаса хаҡын баш ҡала үҙәгендә билдәләгән: 71,5 мең һум. Унан ҡала кәмеү яғына табан Йәшел сауҡалыҡ (66,5), Октябрь проспекты (64,9), Сипайлово биҫтәһе 63,9), Черниковка (55,8), Инорс(54,6), Дим (53,3), Затон (50,3), Шаҡша (44) биҫтәләре килә.


text:
Өфөлә заманса скульптура аллеяһы барлыҡҡа килде Фото: Олег Яровиков
Өфөлә заманса скульптура аллеяһы барлыҡҡа килде
Өфөлә заманса скульптура аллеяһы барлыҡҡа килде Фото: Олег Яровиков
ӨФӨ, 2016 йыл, 4 август. /«Башинформ» мәғлүмәт агентлығы, Ләйлә Аралбаева/.
3 августа Өфөлә тантаналы рәүештә «ArtTerria» заманса скульптура аллеяһы асылды. Әхмәтзәки Вәлиди исемендәге Милли китапхана янында, Ленин урамындағы йәйәүлеләр зонаһында бейеклеге ике метрға яҡын 13 яңы арт-объект барлыҡҡа килде. Уларҙың барыһы ла «Рәсәй. Евразия киңлеге: цивилизация һәм мәҙәниәт» темаһына арналған һәм Мансур ятҡылығынан килтерелгән граниттан яһалған.
Тантанала почетлы ҡунаҡтар, Третьяков галереяһы һәм Рус музейы, Башҡортостан Рәссамдар союзы вәкилдәре, ижади интеллигенция ҡатнашты. Республика мәҙәниәт министрының беренсе урынбаҫары Валентина Латипова авторҙарҙы симпозиумды уңышлы тамамлауҙары, баш ҡала халҡын иһә Өфөлә яңы мәҙәни урын барлыҡҡа килеүе менән ҡотланы.
«ArtTerria» заманса скульптура аллеяһы скульптура симпозиумын үткәреү һөҙөмтәһендә булдырылды. Сарала алты илдән 13 скульптор: Джон Гогаберишвилли һәм Валерьян Джикия (Тбилиси, Грузия); Ange&Damanation ижади дуэты (Париж, Франция); Камен Танев (София, Болгария); Со Донг Чой (Сеул, Көньяҡ Корея); Хитоши Танака (Миядзаки, Япония), Николай Карлыханов (Санкт-Петербург); Таһир Собханғолов һәм Фахраддин Рзаев (Мәскәү); Фирдант Нуриәхмәтов, Руслан Ниғмәтуллин һәм Владимир Лобанов (Өфө) ҡатнашты.
Симпозиум Башҡортостан Мәҙәниәт министрлығы һәм Өфө хакимиәте ярҙамында «Мираҫ» сәнғәт галереяһы башланғысы буйынса ойошторолдо.


text:
Башҡорт радиожурналисы федераль журналда мәҡәләләр шәлкемен баҫтыра
ӨФӨ, 2015 йыл, 29 май. /«Башинформ» мәғлүмәт агентлығы, Әлим Фәйезов/.
Рәсәй киң мәғлүмәт саралары хеҙмәткәрҙәренең һөнәри баҫмаһы «Журналист» журналында билдәле башҡорт радиожурналисы һәм яҙыусы Рәсүл Сәғитовтың мәҡәләләр шәлкеме баҫыла башланы. Атап әйткәндә, июнь һанында «Крап беретына тигеҙләү» исемле мәҡәлә донъя күрәсәк. Автор унда киң мәғлүмәт саралары хеҙмәткәрҙәренең даими камиллашырға, юғары кимәлгә ынтылырға тейешлеге хаҡында фекер йөрөтә. Уның фекеренсә, был ғорурлыҡ, шатлыҡ, шулай уҡ ҙур яуаплылыҡ та.
«Башинформ» агентлығына Рәсүл Сәғитов хәбәр итеүенсә, Мәскәү баҫмаһында фән булараҡ журналист һәм тел ғилеменең үҙ-ара мөнәсәбәттәре тураһында мәҡәләләр ҙә донъя күрәсәк.
Рәсүл Сәғитов — Рәсәйҙең һәм Башҡортостандың Журналистар союзы, Яҙыусылар союзы ағзаһы, Башҡортостандың атҡаҙанған матбуғат һәм киң мәғлүмәт хеҙмәткәре, Шәһит Хоҙайбирҙин исемендәге премия лауреаты. Филологик һәм юридик белемгә эйә. Бына 24 йыл инде Башҡортостан радиоһында эшләй, тура эфирҙа киҫкен ижтимағи-сәйәси темаларға тапшырыуҙар алып бара, телевизион проекттарҙа ҡатнаша, төрлө баҫмаларҙа мәҡәләләр баҫтыра. Дүрт проза йыйынтығы һәм бер документаль-художестволы китабы донъя күргән.


text:
Рөстәм Хәмитов республика медицина ойошмаларының кадрҙар ҡеүәтен нығытыу буйынса саралар тураһында Указға ҡул ҡуйҙы Фото: Олег Яровиков
Рөстәм Хәмитов республика медицина ойошмаларының кадрҙар ҡеүәтен нығытыу буйынса саралар тураһында Указға ҡул ҡуйҙы
Рөстәм Хәмитов республика медицина ойошмаларының кадрҙар ҡеүәтен нығытыу буйынса саралар тураһында Указға ҡул ҡуйҙы Фото: Олег Яровиков
ӨФӨ, 2016 йыл, 20 июнь. /«Башинформ» мәғлүмәт агентлығы, Александр Смирнов/.
Башҡортостан Башлығы Рөстәм Хәмитов республика медицина ойошмаларының кадрҙар ҡеүәтен нығытыу буйынса саралар тураһында Указға ҡул ҡуйҙы.
Документҡа ауыл ерендә урынлашҡан медицина ойошмаларын юғары квалификациялы белгестәр менән тәьмин итеү маҡсатында ҡул ҡуйылған.
Указға ярашлы, 2016 йылдың 1 ғинуарынан фельдшер-акушерлыҡ пунктына эшкә килгән фельдшерҙарға 500 мең һум аҡса түләү ҡарала. Медицина хеҙмәткәрҙәре унда биш йыл эшләргә тейеш.
Башҡортостан Хөкүмәтенә ошо сығымдарҙы финанслау сығанаҡтарын билдәләргә, бер тапҡыр бирелә торған түләүҙең тәртибен һәм шарттарын раҫларға ҡушылған.


text:
«Балалар, йәштәр һәм милли матбуғат ун көнлөгө» башлана
13 майҙа Башҡортостанда «Балалар, йәштәр һәм милли матбуғат ун көнлөгө» башлана. Уны БР Федераль почта элемтәһе идаралығы – “Рәсәй почтаһы” федераль дәүләт унитар предприятиеһы филиалы менән бергә БР ҡарамағындағы Матбуғат, нәшриәт һәм полиграфия эштәре буйынса идаралыҡ үткәрә.
13 майҙан 23-өнә тиклем Башҡортостан Хөкүмәтенең быйыл 5 майҙағы «2010 йылдың икенсе ярты йыллығына ваҡытлы матбуғат баҫмаларына яҙылыуҙы ойоштороу тураһында» ҡарары менән каталогта раҫланған хаҡтың 90 проценты күләмендә льготалы яҙҙырыу ҡарала.
Шуны ла әйтергә кәрәк, республика гәзиттәре һәм журналдары мөхәрририәттәре алдына төбәк йәштәрен милли телдәрҙәге ваҡытлы баҫмалар менән тәьмин итеү бурысы ҡуйыла. Белгестәр фекеренсә, ваҡытлы баҫманы уҡыуға ынтылыш бала саҡтан һалынырға тейеш, шул саҡта гәзит-жәрналдарға яҙылыу менән проблемалар аҙыраҡ буласаҡ.


text:
Мәләүездә наркотиктарға ҡаршы акция үтте
Мәләүездә сәләмәт тормош алып барыуға йүнәлтелгән «Мәләүез районы йәштәре – наркотиктарға ҡаршы» акцияһы үтте. Ойоштороусылар булып урындағы хакимиәт һәм райондың Йәштәр йәмәғәт советы сығыш яһаны. Йәштәр араһында сәләмәт йәшәү рәүешен пропагандалау, наркоманияны иҫкәртеү сараның төп маҡсаты булып торҙо.
Акцияла ҡатнашыусылар «Беҙ сәләмәт тормош яҡлы!», «Беҙ наркотиктарға ҡаршы!» «Сәләмәт тәндә сәләмәт рух!» лозунгылары менән Балалар (үҫмерҙәр) ижады һарайынан алып үҙәк урамдар буйлап ҡаланың Мәҙәниәт һарайына тиклем атлап үтте. Мәҙәниәт һарайы алдындағы майҙанда район хакимиәте исеменән сарала ҡатнашыусыларҙы йәштәр эштәре буйынса сектор мөдире Илнур Ҡолсурин сәләмләне. Йәмәғәт ойошмалары исеменән Йәштәр советы рәйесе Олег Төхвәтуллин сығыш яһаны.
Акцияла 400-ҙән ашыу ҡыҙ һәм егет, шул иҫәптән «Берҙәм Рәсәйҙең Йәш Гвардияһы» ағзалары ҡатнашты. Сара сиктәрендә шулай уҡ Мәҙәниәт һарайының йәш артистары концерт программаһы менән сығыш яһаны, тип хәбәр иттеләр район хакимиәтенең мәғлүмәт-аналитика бүлегенән.


text:
Фото:
Өфөлә 13-сө ҡала дауаханаһының яңы бинаһы асылды
Фото:
Кесе йома, 8 августа, Өфөлә 13-сө ҡала клиник дауаханаһының яңы бинаһы асылды. Тантаналы сарала Башҡортостандың һаулыҡ һаҡлау министры Георгий Шебаев ҡатнашты.
2-се поликлиника бүлеге бинаһы 1953 йылда төҙөлгән. 2010 йылда ул авария хәлендә тип танылған һәм һүтеп алынған.
Ҡала хакимиәте майҙаны 7700 квадрат метр тәшкил итәсәк яңы корпус төҙөүгә аҡса бүлгән. Әле 2-се корпустың биш ҡатлы яңы бинаһы барлыҡ кәрәкле медицина ҡорамалдары һәм компьютерҙар менән тәьмин ителгән. Объекттың смета буйынса хаҡы 357,9 миллион һум тәшкил итте. Төҙөлөш-монтажлау эштәренә – 375,94 миллион һум, ҡорамалдарға 281,96 миллион һум тотонолған.
Яңы бинала ашығыс ярҙам бүлеге, ҡатын-ҡыҙҙар консультацияһы, тар белгеслектәге табиптар бүлмәләре, конференц-зал урынлашҡан. Поликлиниканың яңы корпусы сменаһына 900 кешене хеҙмәтләндерә аласаҡ.


text:
Республикала Рәсәйҙең вертолеттар эшләү тармағын үҫтереү мәсьәләләре тикшереләсәк
14 сентябрҙә Күмертау авиация производство предприятиеһында «Рәсәй вертолеттары» асыҡ акционерҙар йәмғиәтенең генераль директоры Дмитрий Петров холдингҡа ҡараған предприятие етәкселәре менән «Оборонпром» вәкилдәре ҡатнашлығында кәңәшмә үткәрәсәк. Кәңәшмә «Күмертау авиация производство предприятиеһы» асыҡ акционерҙар йәмғиәтенә 50 йыл тулыуға арнала.
Предприятиенан хәбәр итеүҙәренсә, ултырышта производство структураһын үҙгәртеү, вертолеттар өсөн комплектлаусы изделиелар етештереү буйынса яңы производстволар булдырыу мәсьәләләре һәм дөйөм алғанда 2012-2015 йылдарға производство программаһы тикшереләсәк.
Көндөң тәүге яртыһында Дмитрий Петров Күмертау предприятиеһының етештереү майҙансыҡтарында булды, уларҙа етештерелгән продукция менән танышты.


text:
Ҡурпысыҡ
Ҡурпысыҡ, урман өйрәге (урыҫ. Вальдшнеп, лат. Scolopax rusticola) — Европаның һәм Азияның еүеш урмандарында йәшәй, бөжәктәр менән аҙыҡлана торған, һунар өсөн мөһим булған күсмә ҡош.
Йөкмәткеһе
Ҡылыҡһырлама[үҙгәртергә | вики-тексты үҙгәртергә]
Ҙурлығы күгәрсендәй. Күберәк ерҙән йөрөүсе оҙон суҡышлы бик һаҡ ҡош. Аҙыҡ эҙләргә башлыса эңерҙә генә сыға. Көтмәгәндә, аяҡ аҫтынан осоп китә һәм тура өҫкә күтәрелеп, шунан ғына алға оса, был ваҡытта тамаҡ ҡырғандағы һымаҡ тауыш сығара. Бик сыбар ҡош. Дөйөм төҫө һарғылт ерән. Башына, һыртына һәм ҡанаттарына ҡара таптар һибелгән, кәүҙәһенең аҫ яғы нәҙек ҡара-көрән һыҙатлы. Ҙур ҡара күҙе елкәһенә яҡын урынлашҡан, һаралйын һәм зырҡыуыттан ҙурыраҡ булыуы менән айырыла.
Тауышы[үҙгәртергә | вики-тексты үҙгәртергә]
Төрлө киҫкен генә тауыштар сығара: «ҡатх», «турх», «тахҡ» йәки «сип».
Йәшәү рәүеше[үҙгәртергә | вики-тексты үҙгәртергә]
Еүеш һәм йомшаҡ тупраҡлы урмандарҙа йәшәй. Башлыса ямғыр селәүсене, ҡайһы ваҡыт төрлө бөжәктәр, еләк менән туҡлана. Күсмә ҡош. Киң генә таралған. Түңгәктәрҙә, үлән төптәрендә, тамыр араларында оялай. Ваҡ ҡына ҡыҙыл төртөклө 4 бөртөк һарғылт көрән йомортҡаһы була. Ите өсөн аулайҙар.
Әҙәбиәт[үҙгәртергә | вики-тексты үҙгәртергә]
- Э. Ф. Ишбирҙин. Башҡортостан ҡоштары китабы. — Өфө, 1986 йыл. — ИБ № 3478 28.693.35 И 90
- Терминологический словарь по зоологии. Русско-башкирский и башкирско-русский (Т. Г. Баишев, 1952)
Һылтанмалар[үҙгәртергә | вики-тексты үҙгәртергә]
Ҡурпысыҡ // Башҡорт энциклопедияһы — Өфө: «Башҡорт энциклопедияһы» ғилми-нәшриәт комплексы, 2013. — ISBN 978-5-88185-143-9.


text:
Республиканың юл фонды муниципалитеттар араһында бүленәсәк
Башҡортостан юл фонды средстволарының өстән бер өлөшө муниципалитеттар – республиканың ҡалалары һәм райондары араһында бүленәсәк. Башҡортостандың финанс министры Рузалия Хисмәтуллина һүҙҙәренсә, был 2012 йылдағы бюджеттың яңы үҙенсәлеге буласаҡ.
— Алдағы йылда республика юл фондының ярайһы уҡ ҙур өлөшө — яҡынса ике миллиард һум урындарға йүнәлтеләсәк. Был средстволар дөйөм ҡулланылыштағы юлдарҙың төҙөклөгөнә, төҙөлөшөнә һәм ремонтлауға ҡулланыласаҡ, — тип хәбәр итте Финанс министрлығы башлығы.
Ул республикала юл фондының федераль ҡануниәт талаптарына ярашлы быйыл булдырылыуы хаҡында иҫкә төшөрҙө.
— Ул беҙҙең бюджет составында раҫланды, уның килемдәр һәм сығымдар өлкәһендәге күләме балансланған һәм 7,4 миллиард һум тәшкил итә, — тип билдәләне Рузалия Хисмәтуллина.
Килемдәрҙең төп сығанаҡтары – транспорт һалымы һәм нефть продукттарын һатыуҙан акциздар. Ҙур булмаған сумма субсидиялар формаһында федераль бюджеттан йүнәлтелә.
Республиканың финанс министры һүҙҙәренсә, киләһе йылда юл фонды күләме яҡынса 2011 йыл кимәлендә һаҡланып ҡаласаҡ.


text:
Баш ҡалала һаҡ предприятиелары өсөн вакансиялар йәрминкәһендә 600 кеше ҡатнашты
Өфөлә һаҡ предприятиелары өсөн вакансиялар йәрминкәһендә 600 кеше ҡатнашты.
Эшкә урынлаштырыу буйынса был сарала 22 эш тәҡдим итеүсе 340 вакантлы урын тураһында мәғлүмәт менән таныштырҙы, тип хәбәр иттеләр Өфөнөң Халыҡ мәшғүллеге үҙәгенән.
Предприятие һәм ойошма вәкилдәре менән әңгәмәләшеүҙә ҡатнашыусылар араһынан 60 кеше эшкә саҡырыу алды.
Киләһе вакансиялар йәрминкәһе Өфөлә 23 августа үтә. Унда 2012 йылда юғары, урта һәм башланғыс һөнәри белем биреү учреждениеларын тамамлаусылар өсөн буш эш урындары тәҡдим ителәсәк.


text:
Яңы йыл байрамдарында ҡайһы бер авиарейстар булмаясаҡ
Яңы йыл байрамдары ваҡытында “Өфө” Халыҡ-ара аэропортынан рейс яһаусы авиакомпанияларҙың күбеһе ғәмәлдәге расписаниеға төҙәтмәләр индерергә ҡарар итте. Был оҙайлы ял ваҡытында пассажирҙар ағымының кәмеүе менән бәйләнгән.
Мәҫәлән, яңы йылдың 1 ғинуарынан 10-ына тиклем ҡайһы бер регуляр, чартер һәм вахта рейстары булмаясаҡ. Атап әйткәндә, Өфөнән Мәскәүгә осоштар аҙыраҡ буласаҡ, Ташкент, Ҡазан, Когалым, Сургут, Нижневартовск, Норильск һәм башҡа йүнәлештәр буйынса рейстар ваҡытлыса туҡтатыла.
“Өфө” Халыҡ-ара аэропорты” асыҡ акционерҙар йәмғиәтендә Яңы йыл көндәрендә авиатранспорт менән файҙаланырға теләүселәргә аэропорт сайтын да осоштар расписаниеһын иғтибарлы күҙәтеп барырға һәм бөтә һорауҙар менән 2-295-295 телефоны буйынса белешмә бүлегенә мөрәжәғәт итергә кәңәш итәләр.


text:
Фото:
Өфөнөң 9-сы музыка мәктәбе уҡыусылары – халыҡ-ара конкурстар призерҙары
Фото:
Өфөнөң Ә.Исҡужин исемендәге 9-сы балалар музыка мәктәбе уҡыусылары “Елдәр йүнәлеше – 2009” балалар һәм үҫмерҙәр ижады халыҡ-ара конкурстар призерҙары булды. Быйыл ун бишенсе тапҡыр үткәрелгән конкурстың девизы – “Беҙ төрлө, ләкин тиңбеҙ”. Конкурста ҡатнашыу өсөн илебеҙҙең 40 төбәгенән һәм 15 сит илдән – Италия, Франция, АҠШ, Бөйөк Британия, Ҡытай, Төркиә һәм башҡаларҙан – коллективтар һәм башҡарыусылар Мәскәүҙә йыйылды.
“Халыҡ инструменттары ансамблдәре” номинацияһында кесе йәштәге төркөм балалары араһында Өфөнөң 9-сы балалар музыка мәктәбе уҡыусылары Никита Аксенов һәм Алексей Погудин ҡатнашты. Дуэт башҡарыуында И.С.Бах – А. Вивальдиҙың ре минор концертынан “Адажио”, композитор А. Доренскийҙың “Яҡшы кәйефе” яңғыраны. Жюри ағзалары ике пьесаның да юғары оҫталыҡ, илһам менән башҡарылыуын биләләп үтте һәм өсөнсө дәрәжә дипломы һәм кубок менән бүләкләне. Ике йәш музыкант 2010 йылда Австрияла үтәсәк халыҡ-ара фестивалгә саҡырыу алды.
Бынан тыш, Никита Аксенов, Алексей Погудин һәм Камил Әһәҙуллин шулай уҡ Мәскәүҙә үткән “Тулҡындар өҫтөндә” исемле 50-се юбилей балалар һәм үҫмерҙәр ижады халыҡ-ара конкурсында ла ҡатнашты. Улар “Инструменталь музыка” номинацияһында сығыш яһап, конкурс лауреаттары дипломдары менән бүләкләнде.
Йәш музыканттар төрлө дәрәжәләге биш диплом лауреаттары. Жюри ағзалары йәш таланттарҙың уҡытыусыларын, БР-ҙың атҡаҙанған мәҙәниәт хеҙмәткәре Зөһрә Тләпованы ла диплом һәм Почет грамотаһы менән билдәләне. Өфөнөң 9-сы музыка мәктәбе директоры, БР атҡаҙанған мәҙәниәт хеҙмәткәре Әхиәт Ғәйетбаевҡа талантлы балаларға ярҙам иткәне өсөн рәхмәт хаты тапшырылды.


text:
Истанбул делегацияһы Өфөләге байрам сараларында ҡатнашасаҡ
Өфөгә ете көнлөк эш сәфәре менән Истанбул ҡалаһының Фәтих районынан ҡаланың вице-мэры Аднан Гюлер етәкселегендәге делегация килде.
Беренсе көндө ҡунаҡтар Өфө ҡалаһы ҡала округы хакимиәте башлығы Ирек Ялалов мнән осрашты. Ул Фәтих районы вәкилдәрен Өфөнөң социаль-иҡтисади хәле менән таныштырҙы, Башҡортостан Республикаһы көндәрен үткәргәндә Истанбулға сәфәрҙән алған тәьҫораттары менән уртаҡлашты һәм
ҡала инфраструктураһын, транспорт селтәрен үҫтереү өлкәһендә Өфөнөң төрөк коллегалары менән тәжрибә уртаҡлашырға әҙер булыуын һыҙыҡ өҫтөнә алды.
Өфө хакимиәтендә хәбәр итеүҙәренсә, осрашыу дауамында яҡтар эшлекле хеҙмәттәшлекте киңәйтеү мөмкинлеген тикшергән.
Визиттарының икенсе көнөндә Истанбул делегацияһы М.Аҡмулла исемендәге Башҡорт дәүләт педагогия университетында булды. БДПУ ректоры Рәил Әсәҙуллин юғары уҡыу йорто буйлап ҙур булмаған экскурсия үткәрҙе, инновацион технологияларҙың нисек ҡулланылыуына, тыуған яҡтың тарихын һәм мәҙәниәтен өйрәнеүгә университеттың ни тиклем етди ҡарауына, студенттарҙың һәләттәренә иғтибар итергә саҡырҙы. Әйтеп үтергә кәрәктер, бөгөн БДПУ составында биш институт, ете факультет һәм 48 кафедра иҫәпләнә.
Ҡунаҡтарға былтыр «Көньяҡ» биҫтәһендә педуниверситет базаһында асылған спорт комплексын да күрһәттеләр. Эльбрус Ниғмәтуллин — пауэрлифтинг һәм армрестлинг буйынса спорт мастеры, «Рәсәйҙең иң көслө кешеһе» турнирының дүрт тапҡыр еңеүсеһе үҙенең оҫталыҡ дәресен үткәрҙе.
Спорт комплексы «500 бассейн» программаһы буйынса төҙөлгән һәм ике бассейнды (ололар өсөн — 25х16 м һәм балалар өсөн – 16,4х4,7 м), ике тренажер залын, бер уйын бүлмәһен, дүрт уҡыу кабинетын, солярийы һәм массаж кабинеты булған медицина-тергеҙеү үҙәген үҙ эсенә ала.
Төркиәнән килгән ҡунаҡтар һуңынан «Ләлә-Тюльпан» мәсетенә барып, йома намаҙын уҡыны.
Өфөлә булған арала Төркиә делегацияһы ҡаланың бер нисә белем биреү һәм социаль учреждениеһы менән танышасаҡ, Рәсәй көнөнә, Салауат Юлаев көндәренә һәм Өфө ҡалаһы көнөнә арналған байрам сараларында ҡатнашасаҡ.


text:
2011 йылдағы һайлауҙы яҡтыртыу конкурсында 46 киң мәғлүмәт сараһы ҡатнашҡан
БР Үҙәк һайлау комиссияһы ағзаларынан һәм республика журналистарының ижади берекмәһе вәкилдәренән торған БР Үҙәк һайлау комиссияһының конкурс комиссияһы 2011 йылда Башҡортостанда һайлау кампанияларын әҙерләү һәм уны үткәреүҙе яҡтыртҡан журналистар эштәре һәм автор материалдары конкурсына йомғаҡ яһаны.
Конкурсҡа 46 матбуғат һәм электрон киң мәғлүмәт сараларынан материалдар тәҡдим ителгәйне. Бәйгелә республика, ҡала һәм район гәзиттәре, «Башинформ» мәғлүмәт агентлығы, «Башҡортостан» теерадиокомпанияһы һәм муниципаль студиялар редакциялары һәм журналистары ҡатнашты.
Тапшырылған эштәрҙе ентекле тикшергәндән һуң комиссия ағзалары призлы урындар биреү өсөн иң яҡшы редакцияларҙы атаны. Киләһе аҙнала конкурс комиссияһының ҡарары БР Үҙәк һайлау комиссияһы ултырышында раҫланғандан һуң, еңеүселәрҙе бүләкләү тантанаһы үткәреләсәк. Иң сағыу һәм ҡыҙыҡлы материал өсөн айырым журналистар махсус премия менән бүләкләнәсәк.


text:
28 район аграрийҙары дым ҡаплауға төштө
Республиканың 28 районы аграрийҙары дым ҡаплауға төштө, тип хәбәр иттеләр БР Ауыл хужалығы министрлығында. Өс көндә тракторсылар 13 мең гектарҙы тырматҡан. Был сәсеү кампанияһы башланыр алдынан үткәрелеүсе һуңғы агротехник алым.
— Көндәр йылы торһа, аҙна аҙағында уҡ тупраҡ сәсеүгә әҙер буласаҡ, — тип иҫәпләй БР Ауыл хужалығы министрлығының агрономия хеҙмәте белгестәре. – Быйыл республиканың төрлө климат зоналарында ла тупраҡ бер тигеҙ өлгөрә.
Параллель рәүештә күп йыллыҡ үләндәрҙе туҡландырыу һәм тырматыу эштәре лә алып барыла. Бөгөн 21 район баҫыу эштәрен башлаған. Төбәктәге күп йыллыҡ үлән сәсеүлектәренең ете проценты интенсив үҫеш өсөн туҡланыу алған да инде.
Республиканың 15 районында тракторсылар ужым арышын һәм ужым бойҙайын туҡландырыуҙы башлаған. Йәмғеһе алты мең гектарҙағы страховка культураларына ашлама индерелгән.
Дым ҡаплау буйынса Мәләүез районы эшсәндәре алдынғылыҡты бирмәй. Улар ике мең гектарҙан ашыу майҙандағы сәсеүлектәрҙе эшкәртеп өлгөргән. Әбйәлил, Көйөргәҙе, Ҡырмыҫҡалы һәм Бүздәк районы игенселәре мең гектарҙан ашыу майҙанды тырматып сыҡҡан.


text:
«Төбәктәр – тотороҡло үҫеш» конкурсында ҡатнашыуға заякалар ҡабул итеү дауам итә
Рәсәй Сәнәғәтселәр һәм эшҡыуарҙар союзының Башҡортостан бүлексәһе «Төбәктәр – тотороҡло үҫеш. 2012 йыл» инвестиция проекттары конкурсында ҡатнашыуға заякалар йыйыуын дауам итә.
«Башинформ» агентлығы бығаса хәбәр итеүенсә, Башҡортостан 2011 йыл йомғаҡтары буйынса «Төбәктәр – тотороҡло үҫеш» йәмәғәт премияһына дәғүә итеүгә федераль конкурс еңеүселәре иҫәбенә инде. Еңеүселәр исемлегендә Рәсәй Федерацияһының 15 субъектынан 26 инвестиция проекты бар. Дөйөм финанслау суммаһы 13 млрд һумдан аша.
Премияның попечителлек советы бүләкләү фонды средстволарын номинацияларҙағы еңеүселәргә пропорциональ бүлеү тәртибен раҫланы, шулай уҡ бәләкәй һәм урта бизнес үҫешенә индергән өлөшө өсөн конкурстың махсус призын да хәстәрләне.
Рәсәй Сәнәғәтселәр һәм эшҡыуарҙар союзының республика бүлексәһендә әйтеүҙәренсә, Башҡортостанда «Һуғылған полипропилен туҡыма һәм уның нигеҙендә ҡумта төрөндәге ҡаптар етештереү» проектын тормошҡа ашырыуға «Гелиос» яуаплылығы сикләнгән йәмғиәтенә 542,623 млн һум аҡса бүленгән. Бүләкләү фондынан республикаға хужалыҡ эштәре һәм халыҡҡа эсеү өсөн тәғәйенләнгән һыуҙы һәм балыҡсылыҡ хужалығы тәғәйенләнешендәге һыу ятҡылыҡтарына ағыҙылған һыуҙы зарарһыҙландырыу буйынса объекттарҙы проектлау һәм төҙөү өсөн 42 млн һум бүленгән.
«Төбәктәр – тотороҡло үҫеш» конкурсына заявкалар 30 майға тиклем rosoil@rosoil.ru электрон адресына ҡабул ителә.


text:
Юристар көнө менән!
Башҡортостан Президенты Мортаза Рәхимов республика юристарын һөнәри байрамдары менән ҡотланы. Ҡотлауҙа шулай тиелә:
“Хөрмәтле юристар!
Һеҙҙе һөнәри байрамығыҙ — Юристар көнө менән ихлас ҡотлайым!
Үҙенең оҙайлы тарихында Рәсәй юриспруденцияһы донъяға бик күп талантлы кешеләр, үҙ эшенең ысын профессионалдарын бүләк итте. Улар үҙ тормошон Закон һүҙенә һәм рухына хеҙмәт итеүгә арнаны. Уларҙың күп яҡлы эшмәкәрлеге беҙҙең илдә генә түгел, сит тарафтарҙа ла бик күп быуын юристар өсөн эталон булып тора.
Бөгөн юрист һөнәре меңдәрсә юридик ойошмаларҙы берләштерә. Юрист булыу маҡтаулы һәм яуаплы. Законға хеҙмәт итеүселәр иңенә йәмғиәт тарафынан хоҡуҡ өҫтөнлөгө принцибын раҫлау, граждандарҙың хоҡуҡтарын һәм азатлыҡтарын яҡлау, Рәсәй ҡануниәтен камиллаштырыу һәм халыҡҡа юридик ярҙам күрһәтеү буйынса бурыстар йөкмәтелә.
Һеҙҙең юғары профессионализм, бурысҡа тоғролоҡ, хоҡуҡты һәм ғәҙеллекте һаҡлау эшенә бирелгәнлек киләсәктә лә Рәсәй дәүләтселеген, граждандар йәмғиәтен һәм граждандарыбыҙҙың хоҡуҡи мәҙәнилеген үҫтереүгә булышлыҡ итер, тип ышанам.
Һеҙгә һаулыҡ, именлек һәм бәхет, тыуған Башҡортостаныбыҙ һәм бөтә Рәсәй мәнфәғәтендәге эшегеҙҙә уңыштар теләйем!
Башҡортостан Республикаһы Президенты М. Рәхимов”.


text:
Өфөлә ЮХХДИ хеҙмәткәрҙәре бурыслыларҙы асыҡлай Фото: Олег Яровиков
Өфөлә ЮХХДИ хеҙмәткәрҙәре бурыслыларҙы асыҡлай
Өфөлә ЮХХДИ хеҙмәткәрҙәре бурыслыларҙы асыҡлай Фото: Олег Яровиков
ӨФӨ, 2016 йыл, 12 февраль. /«Башинформ» мәғлүмәт агентлығы, Артур Басиров/.
Өфөлә «Бурыслы» операцияһы башланды. Дәүләт автоинспекцияһы хеҙмәткәрҙәре юл хәрәкәте хәүефһеҙлеген тәьмин итеү өлкәһендә хоҡуҡ боҙған өсөн административ штраф түләмәүселәрҙе асыҡлау һәм уларҙы яуаплылыҡҡа тарттырыу буйынса саралар уҙғара.
«Штраф ҡарар үҙ көсөнә ингәндән һуң 60 көн эсендә түләнергә тейеш. Түләмәүселәр административ яуаплылыҡҡа тарттырыла», — тип хәбәр итә Юл хәрәкәте хәүефһеҙлеге дәүләт инспекцияһы идаралығының матбуғат хеҙмәте.
«Бурыслы» операцияһы 19 февралгә тиклем дауам итә.


text:
Океан
Океан (грек. Ωkeavός, боронғо грек алиһәһе Океан исеменән) — Ерҙең бөтә материк һәм утрауҙарын уратып алған һыуҙар[1]; донъя океаны өлөшө, ҡытғалар араһында урынашҡан, һыу әйләнеше һәм башҡа специфик үҙенсәлеге булған ҙүр һыу объекты. Үҙ эсенә океандарҙы һәм диңгезҙәрҙе кереткән Донъя океанының майҙаны Ер өҫтөннөң яҡынса 71 процентын тәшкил итә (361 миллион квадрат километр). Океан төбөнөң рельефы ҡатмарлы һәм төрлөсә.
Океандарҙы өйрәнә торған фән океанология тип атала.
2000се йылда Халыҡ-ара гидрографик ойошма донъя океандарын 5 өлөшкә бүлде.
Иҫкәрмәләр[үҙгәртергә | вики-тексты үҙгәртергә]
- ↑ Толковый словарь современного башкирского литературного языка. (под. ред З. Г. Ураксина, 2005)


text:
Земфира Өфөлә үтәсәк концертының датаһын билдәләне Фото: Zemfira.ru сайты
Земфира Өфөлә үтәсәк концертының датаһын билдәләне
Земфира Өфөлә үтәсәк концертының датаһын билдәләне Фото: Zemfira.ru сайты
ӨФӨ, 2015 йыл, 5 ноябрь. /«Башинформ» мәғлүмәт агентлығы, Артур Басиров/.
23 февралдә, Ватанды һаҡлаусылар көнөндә, Өфөлә Земфираның концерты була. Йырсының рәсми сайтында «Бәләкәй кеше» тип исемләнгән яңы концерт турының даталары хаҡында мәғлүмәт баҫылды. Гастролдәр 4 февралдә Омск ҡалаһында башлана.
11 октябрҙән сайтта күренә башлаған видеороликтарҙа Өфө ҡыҙы концерттар уҙасаҡ ҡалалар исемлеген төҙөй. Унда баш ҡалабыҙ дүртенсе урында.
2016 йылдың 1 апрелендә «Олимпия» спорт комплексында тамамланасаҡ тур алдынан Земфира 20 йырҙан торған исемлек төҙөп, olimp@zemfira.ru адресына ебәрергә тәҡдим итте. Йырсының ошо тәҡдимде файҙаланыуы икеле, әммә «бының булыуы ихтимал».
Земфира Өфөлә 2013 йылда Ҡала көнөндә сығыш яһағайны.


text:
Фото:
Япония банкылары Башкортостандағы инвестиция проекттары менән ҡыҙыҡһынды
Фото:
Башҡортостан Хөкүмәте делегацияһының Японияға сәфәре сиктәрендә 10 ноябрҙә Японияның «Sumitomo-Mitsui» һәм «Mizuho Corporation Group» финанс корпорациялары вәкилдәре менән осрашыуҙар үткәрелде. Был Японияның иң ҙур финанс берекмәләренең береһе. Улар инвестиция проекттарына һәм корпорация клиенттарын хеҙмәтләндереүгә махсуслаша. Япония корпорацияларының филиалы бер нисә йыл инде Мәскәүҙә уңышлы эшләп килә.
Һөйләшеүҙәр барышында яҡтар, сәфәр һөҙөмтәләре буйынса Японияның Башҡортостанда проекттарҙы тормошҡа ашырыуға ҡыҙыҡһыныу белдергән сәнәғәт корпорациялары исемлеген төҙөйәсәктәр, тип хәл иттеләр. Уларға киң финанс ярҙамы күрһәтеләсәк: арзан һәм «оҙон» кредиттар биреләсәк.
Шулай уҡ корпорацияларҙың Мәскәү филиалдарына йүнәлеш тотоу тураһында һөйләшеп килешеүгә өлгәшелде, тип хәбәр итә Башҡортостан Хөкүмәте матбуғат хеҙмәте.


text:
Фото:
Баш ҡалала мәғариф өлкәһе хеҙмәткәрҙәренә почетлы исемдәр бирелде
Фото:
Башҡортостан Республикаһы Мәғариф министрлығында үткән тантаналы сарала ведомство башлығы Әлфис Ғаязов 16 мәғариф хеҙмәткәренә почетлы исемдәр бирҙе.
«Башҡортостан Республикаһының атҡаҙанған уҡытыусыһы» исемен алыу менән министр Бәләбәй ҡалаһындағы 1-се гимназияның физика уҡытыусыһы Людмила Коровинаны, Туймазы ҡалаһындағы 4-се мәктәптең география уҡытыусыһы Игорь Даниленконы, Салауат районы Тирмән ауылы мәктәбенең математика уҡытыусыһы Рима Миһранованы һәм Өфөнөң 46-сы лицейы директоры урынбаҫары Надежда Әхмәтованы ҡотланы.
«Башҡортостан Республикаһының атҡаҙанған фән хеҙмәткәре» исеменә Республика балалар (үҫмерҙәр) техник ижады үҙәге директоры Әлим Әхмәҙиев, Башҡорт дәүләт университетының биология факультеты деканы Ринат Ибраһимов, Башҡорт дәүләт аграр университеты профессоры София Исламова, Өфө дәүләт авиация техник университетының физик тәрбиә биреү кафедраһы мөдире Геннадий Мокеев лайыҡ булды.
Алты уҡытыусы «Башҡортостан Республикаһының атҡаҙанған мәғариф хеҙмәткәре» исемен алды. Улар — «Востокнефтезаводмонтаж акционерҙар компанияһы» үҙәге директоры Марат Әбүбәкиров, Өфө яғыулыҡ-энергетика колледжы уҡытыусыһы Фәнисә Билданова, БашДУ-ның Сибай филиалының башҡорт филологияһы кафедраһы мөдире Ғәҙилә Бүләкова, Бишбүләктең 2-се мәктәбе директоры Ләйлә Едиханова, Башҡорт төҙөлөш колледжының ситтән тороп уҡыу бүлеге мөдире Ирина Пастухова һәм БР Президенты ҡарамағындағы Башҡортостан дәүләт хеҙмәте һәм идара итеү академияһы профессоры Марат Халиков.
Башҡортостан Республикаһының Почет грамоталары менән Өфөләге 91-се лицейҙың математика уҡытыусыһы Фаина Якрина һәм Башҡортостан кооператив техникумы директоры Әнүәр Абдрахманов бүләкләнде.


text:
Өфө спортсыһы Аделина Ибәтуллина заманса биш төр ярыш буйынса донъя чемпионы булды Фото: Рәсәйҙең биш төр ярыш буйынса федерацияһы
Өфө спортсыһы Аделина Ибәтуллина заманса биш төр ярыш буйынса донъя чемпионы булды
Өфө спортсыһы Аделина Ибәтуллина заманса биш төр ярыш буйынса донъя чемпионы булды Фото: Рәсәйҙең биш төр ярыш буйынса федерацияһы
ӨФӨ, 2015 йыл, 8 сентябрь. /«Башинформ» мәғлүмәт агентлығы, Дмитрий Слезин/.
Аргентинаның баш ҡалаһы Буэнос-Айреста «А» кадеттары араһында заманса биш төр ярыш буйынса донъя чемпионаты тамамланды. Башҡортостан спортсыһы Аделина Ибәтуллина Рәсәй триоһы составында чемпион титулын яуланы. Икенсе урында Венгрия ҡыҙҙары, өсөнсөлә — Египет спортсылары.
Эстафетала Ибәтуллина рәсәйле Алена Шорникова менән бергә бронза миҙалға лайыҡ булды.


text:
Фото:
Ваҡлап сауҙа итеүсе компаниялар ассоциацияһы менән БР Ауыл хужалығы министрлығы тармаҡ килешеүенә ҡул ҡуйҙы
Фото:
Ваҡлап сауҙа итеүсе компаниялар ассоциацияһы менән Башҡортостандың Ауыл хужалығы министрлығы бөгөн, 27 февралдә, хеҙмәттәшлек итеү буйынса ниәттәр тураһындағы килешеүгә ҡул ҡуйҙы. Ул эре сауҙа селтәрҙәре менән урындағы ауыл хужалығы продукцияһы етештереүселәре араһында хеҙмәттәшлек булдырыуға йүнәлтелгән. Өфөлә асылған Бөтә Рәсәй аграр форумындағы был тәүге килешеү.
Документҡа БР ауыл хужалығы министрының беренсе урынбаҫары Рәмил Нуриәхмәтов һәм Ваҡлап сауҙа итеүсе компаниялар ассоциацияһы Президиумы рәйесе Илья Якубсон ҡул ҡуйҙы. Ҡул ҡуйыу тантанаһы X5 Retail Group вәкилдәре һәм Башҡортостандың 80 ауыл хужалығы тауарҙары етештереүселәре менән алып барылған һатып алыу сессияһы сиктәрендә үтте.
— Ваҡлап сауҙа итеүсе компаниялар ассоциацияһы менән төбәктәге тармаҡ министрлығы араһында бындай килешеүгә тәүге тапҡыр ҡул ҡуйыла, — тип Милли һөт етештереүселәр союзы рәйесе Андрей Даниленко был ваҡиғаның әһәмиәтен һыҙыҡ өҫтөнә алды.
Ул осрашыуҙа ҡатнашыусыларҙы, «аралашсылар институтынан ҡотолоп, тура һатып алыуҙарҙы формалаштырыуға старт бирәсәк» диалогҡа саҡырҙы. Өфө тап ошоноң өсөн төп майҙансыҡ итеп һайланған да инде.
Һатып алыу сессияһы дауамында Рәсәйҙәге иң ҙур X5 Retail Group сауҙа селтәренең презентацияһы үтте. Корпоратив мөнәсәбәттәр буйынса директор Михаил Сусов әйтеүенсә, ул Рәсәйҙең сауҙа баҙарының 5,8 процентын биләй. Компанияға «Пятерочка», «Перекресток», «Патерсон», «Карусель» магазиндары селтәрҙәре инә.
Түңәрәк өҫтәл артында селтәрҙәрҙең ауыл хужалығы тауарҙары етештереүселәре менән хеҙмәттәшлек итеү мәсьәләләре күтәрелде. Атап әйткәндә, магазин кәштәләрендә үҙебеҙҙә етештерелгән тауарҙарҙы арттырыу мөмкинлеге тикшерелде. Шул уҡ ваҡытта сауҙа селтәрҙәре вәкилдәре, илебеҙҙең Бөтә донъя сауҙа ойошмаһына инеүен һәм Таможня союзы килешеүҙәрен иҫәпкә алып, поставкалаусыларҙың иғтибарын тауар сифатына һәм уларҙың конкурентлыҡҡа һәләтлелегенә йүнәлтте.
Илья Якубсон сауҙа селтәрҙәрендә ватан аграрийҙарына ярҙам саралары, аныҡлап әйткәндә, магазиндарҙа фермерҙар өҫтәле ойоштороу, туранан-тура контракттар төҙөү һәм һатып алыу сессиялары үткәреү практикаһы тураһында һөйләне.
Тармаҡ союздары киң йәмәғәтселек иғтибарына Намыҫлы практикалар кодексын тәҡдим итте. Был тауар менән тәьмин итеүселәр һәм сауҙа селтәрҙәре өсөн мотлаҡ иҫәпләнгән норматив булмаған йөкләмәләр йыйылмаһы. Ошо рәүешле ҡулланыусылар баҙары дәүләт ҡатнашлығынан тыш әкренләп үҙ-үҙен көйләүгә күсәсәк. Кодекста поставкалаусыларҙың һәм һатыусыларҙың выжданлылыҡ принциптары, поставкалау сылбырындағы сығымдарҙы ҡулайлаштырыу, әхлаҡ ҡағиҙәләрен күҙәтеү һәм баҙарҙа конкурентлыҡҡа булышлыҡ итеү һәм иң мөһиме – һатып алыусыларҙы сифатлы тауарҙар менән тәьмин итеү тураһында яҙылған.


text:
Өфөлә социаль объекттар төҙөлөшө һәм реконструкцияһы буйынса эш дауам ителәсәк
Ағымдағы йылда бер нисә мәктәпкәсә белем биреү учреждениелары төҙөлөшө һәм реконструкцияһы планлаштырылған. Был хаҡта Өфө мэрияһында үткән матбуғат конференцияһында ҡала хакимиәте башлығының беренсе урынбаҫары Владислав Никитин хәбәр итте. Әлеге ваҡытта Өфөлә дүрт балалар баҡсаһы төҙөлә башланған, ә проекттарҙы тикшереп, конкурс процедураларын үткәргәндән һуң йәнә ете балалар баҡсаһы төҙөлөшөн башларға ниәтләйҙәр.
— Мәктәптәргә килгәндә, республика ҡаҙнаһы средстволары иҫәбенә былтыр «Сипайлово-3» микрорайонында 825 урынлыҡ мәктәп төҙөлдә, 3-сө гимназияға капиталь ремонт һәм 39-сы гимназияға төкәтмә төҙөп, реконструкция ткәрелде,— тине беренсе вице-мэр. — Шулай уҡ ҡаланың 13 дөйөм белем биреү мәктәптәре ашханаларына капиталь ремонт үтте, яңы биҫтәләрҙәге өс мәктәптең һәм Совет районындағы 23-сө мәктәпкә реконструкция проекттары әҙерләнә. Бынан тыш Дим районындағы гимназияны һәм урта мәктәпте реконструкциялау һәм капиталь ремонт буйынса эштәр башланды.
Уҙған йылда Өфөнөң Орджоникидзе районындағы 17-се ҡала балалар клиник дауаханаһының биш ҡатлы төп корпус бинаһына капиталь ремонт башҡарылды. Бер нисә ҡала дауаханаларында һәм поликлиникаларында ремонт эштәре үткәрелде. Ҡайһы бер объекттарҙа эштәр тамамланыуға бара.
Ағымдағы йылға 4-се клиник инфекция дауаханаһының инфекция корпусын, Тимашев ҡасабаһында дөйөм практика офисын төҙөү планлаштырылған, 21-се ҡала клиник дауаханаһына һәм 1-се балалар поликлиникаһына капиталь ремонт үткәреләсәк.
Спорт объекттары төҙөлөшө мәсьәләләре лә ситтә ҡалманы. Атап әйткәндә, яһалма япмалы һәм тренажер-гимнастика комплекстары булған спорт майҙансыҡтары селтәре төҙөлөшө программаһының уңышлы тормошҡа ашырылыуына иғтибар бирелде. Бөгөнгө көндә ҡаланың барлыҡ райондарында бындай 25 майҙансыҡ булдырылған. Перспективала, 2010-2013 йылдарҙа төҙөү өсөн, Затон биҫтәһендә физкультура-һауыҡтырыу комплексы, «Йүрүҙән» сауҙа үҙәге артында бассейны һәм яһалма япмалы футбол майҙаны буласаҡ спорт комплексы бинаһы төҙөлөшө буйынса проекттар экспертизаға ебәрелгән.


text:
Башҡортостан Президенты башҡорт халҡына сәнәғәт, фәнни һәм эшҡыуарлыҡ белеме биреү яҡлы
— Киләсәк юғары рухи-мәҙәни ҡиммәттәр булдырған, компьютерҙар етештергән, Ер юлдашын орбитаға сығарған, генетика серҙәренә төшөнгән, атом серен асҡан миләттәр ҡулында, — тигән һүҙҙәр яңғыраны бөгөн III Бөтә донъя ҡоролтайында уҡылған республика башлығы докладында.
— Халыҡты сәнәғәт, фән һәм эшыуарлыҡҡа өйрәтеүгә курс алырға кәрәк. Йәштәр араһынан һәләтлеләрҙе һәм даһилыҡ осҡоно булғандарҙы эҙләү мөһим, — шундай бурыс ҡуйҙы Башҡортостан Президенты Бөтә донъя башҡорттары ҡоролтайы делегаттары алдында.


text:
Фото:
Ғинуар айы өсөн пенсиялар финансланды
Фото:
РФ Пенсия фондының Башҡортостан Республикаһы буйынса бүлексәһе быйылғы ғинуар айы өсөн пенсиялар һәм башҡа социаль түләүҙәрҙе финанслауҙы тамамланы. Бүлексәнең матбуғат хеҙмәтенән хәбәр итеүҙәренсә, ваҡытында финанслау һәр кешегә пенсияһын һәм башҡа социаль түләүҙәрҙе билдәләнгән ваҡытта еткерергә мөмкинлек бирә.
Яңы йыл байрамдарын иҫәпкә алып, пенсияларын 2010 йылдың 1 ғинуарынан 4-енә тиклем алырға тейешле граждандар уны ваҡытынан алда, 2009 йылдың 25 декабренән башлап алды. 2010 йылдың 5 ғинуарынан пенсиялар түләү графигына ярашлы һәм почта элемтәһе бүлексәһенең эш режимын иҫәпкә алып илтелә.
Пенсияларын кредит ойошмалары аша алыусыларға суммалар уларҙың банк иҫәптәренә договор шарттарына ярашлы 2010 йылдың 12 һәм 13 ғинуарында күсерелде.
Рәсәй Пенсия фондының БР буйынса бүлексәһе бөгөн 1 миллион 35 меңдән ашыу пенсионерға пенсия түләй, шуларҙан 32 проценты — кредит ойошмалары аша һәм 68 проценты «Рәсәй почтаһы» федераль почта элемтәһе ойошмалары аша хеҙмәтләндерелә.


text:
«Мода аҙналығы» Өфөлә 21 апрелдә башланасаҡ
21 — 26 апрелдә Башҡортостандың баш ҡалаһында Вячеслав Зайцевтың Мода йорто ҡатнашлығында Мода аҙналығы үтәсәк. «Мода аҙналығы» республика тормошонда ғына түгел, унан ситтә лә әһәмиәтле ваҡиғаларҙан һанала.
Өфөләге Мода аҙналығы программаһы ярайһы бай буласаҡ. Алты көн, тиҫтәләгән мода күрһәтеү тамашалары йәш таланттарға ысын мода донъяһына юл асасаҡ.
Тамашасылар Рәсәйҙең йәш дизайнерҙары эштәрен дә, балалар мода театрының һәм балалар ижады йорттарының йәш кутюрьелары менән ижад ителгән моделдәрҙе лә күрә аласаҡ.
Бынан тыш, Өфөләге Мода аҙналығы сиктәрендә тәүге тапҡыр балаларҙың «Мини-мисс Өфө-2012» матурлыҡ һәм таланттар конкурсы үтәсәк. Ошонда уҡ «Фотомодель-2012» фотоһүрәттәр күргәҙмәһе ойоштороласаҡ.
Мода индустрияһы профессионалдарынан торған жюри иң яҡшыларын билдәләйәсәк.
Өфөләге мода аҙналығының ойоштороусыһы булып БР Дәүләт Йыйылышы — Ҡоролтайҙың Мәғариф, фән, мәҙәниәт, спорт һәм йәштәр эштәре буйынса комитеты, БР Мәғариф министрлығы һәм Өфө хакимиәтенең Мәғариф идаралығы ҡатнашлығында туғыҙынсы тапҡыр Өфөнөң «Премьера» модель агентлығы сығыш яһай.


text:
Фото:
Рөстәм Хәмитов Күгәрсен районында урып йыйыу эштәре барышы менән танышты
Фото:
Күгәрсен районында Рөстәм Хәмитов Сәлих ауылы янындағы «Тәүәкән» дәүләт унитар ауыл хужалығы предприятиеһы баҫыуында урып йыйыу эштәре менән танышты. Хужалыҡтың 8308 гектар биләмәһе бар, ул 28000 центнерҙан ашыу иген, 4000 центнер көнбағыш, 62000 центнерҙан ашыу шәкәр сөгөлдөрө етештерә.
Ауыл хужалығы эштәре заманса техника ярҙамында атҡарыла. Ошонда уҡ Башҡорт дәүләт аграр университеты студенттары практика үтә.
Шулай уҡ Рөстәм Хәмитов яҡында урынлашҡан Сергей Тужилкиндың ғаилә фермаһында булды. Хужалыҡта 120 баш эре мал, 100 һарыҡ һәм 30 ат иҫәпләнә. Элек был урында ташландыҡ ферма булған, 2008 йылда эшҡыуар уны һатып алып, шәхси малсылыҡ комплексы булдырған. Ағымдағы йылдың алты айы эсендә хужалыҡта 81 тонна һөт етештерелгән һәм тапшырылған. Ошонда уҡ ҡымыҙ бешеү ойошторолған.
Рөстәм Хәмитов хужалыҡта булған проблемалар, атап әйткәндә мал аҙығының булыу-булмауы, һатыу мәсьәләһе хаҡында ҡыҙыҡһынды. Республика бындай предприятиеларға ярҙам итәсәк, тип билдәләне Башҡортостан Президенты.


text:
Федераль дәүләт статистика хеҙмәте етәксеһе менән осрашыуФото: Айрат Нурмухаметов
Федераль дәүләт статистика хеҙмәте етәксеһе менән осрашыу
Федераль дәүләт статистика хеҙмәте етәксеһе менән осрашыуФото: Айрат Нурмухаметов
18 мартта Республика Йортонда Башҡортостан Президенты Мортаза Рәхимов Башҡортостан дәүләт статистика хеҙмәтенең 175 йыллығына арналған сараларҙа ҡатнашыу өсөн Өфөгә килгән Федераль дәүләт статистика хеҙмәте етәксеһе Александр Суринов менән эш осрашыуы үткәрҙе.
Осрашыуҙа Федераль дәүләт статистика хеҙмәтенең Башҡортостан Республикаһы буйынса территориаль органы эшмәкәрлеге мәсьәләләре ҡаралды, 2010 йылда үткәреләсәк Бөтә Рәсәй халыҡ иҫәбен алыуға әҙерлек барышы тикшерелде.
Мортаза Рәхимов, Башҡортостанда Федераль дәүләт статистика хеҙмәте территориаль органы менән хеҙмәттәшлеккә ҙур иғтибар бирелә, тип билдәләне. Уның фекеренсә, ведомство эшмәкәрлеге республиканың социаль-иҡтисади үҫешенә тос өлөш индерә. Мортаза Рәхимов, дәүләт статистика органдары эшендә яҡшы яҡҡа үҙгәреш күҙәтелә, тип иҫәпләй: хеҙмәткәрҙәрҙең квалификацияһы күтәрелә, өр-яңы мәғлүмәт технологиялары үҙләштерелә.
Осрашыуҙа шулай уҡ Башҡортостан Республикаһында 2010 йылғы Бөтә Рәсәй халыҡ иҫәбен алыуҙы үткәреүҙең Йыйылма ойоштороу планы ҡаралды. Росстат етәксеһе, халыҡ иҫәбен алыу кампанияһын ойоштороу буйынса Башҡортостанстат тәжрибәһе тулыһынса ҡулланыласаҡ һәм республикала халыҡ иҫәбен алыу юғары кимәлдә үтәсәк, тигән ышаныс белдерҙе.
Осрашыуҙа Федераль дәүләт статистика хеҙмәтенең халыҡ һәм һаулыҡ һаҡлау статистикаһы идаралығы начальнигы Ирина Збарская, Башҡортостандың иҡтисади үҫеш министры Евгений Евтушенко, Федераль дәүләт статистика хеҙмәтенең Башҡортостан Республикаһы буйынса территориаль органы етәксеһе Әкрәм Ғәниев ҡатнашты.


text:
Өфөлә торлаҡ төҙөлөшө күләмдәре 9,2 процентҡа артҡан
Өфөлә файҙаланыуға тапшырылған торлаҡ күләмдәре 2012 йылда 9,2 процентҡа – 766,9 мең квадрат метрға тиклем артҡан. Уларҙың 413,4 мең «квадраты» — күп ҡатлы йорттарҙағы фатирҙар, 353,5 меңе – шәхси йорттар.
Баш ҡала хакимиәте белгестәре фаразлауынса, ағымдағы йылда сафҡа индерелгән торлаҡ күләмдәре – 815 мең квадрат метрға тиклем, ә 2015 йылға 925 меңгә тиклем артырға мөмкин.
Өфөнө үҫтереү буйынса төп йүнәлеш – Ағиҙел аръяғы биләмәһе. 15 йыл дауамында унда ете миллион квадрат метрға яҡын торлаҡ төҙөү ҡарала. Шулай уҡ, мэриянан билдәләүҙәренсә, «Дим-8», «Дим-9», «Төньяҡ-Көнсығыш Затон», «Йүрүҙән», «Глумилино» биҫтәләрендә, Нуғайлы ауылында торлаҡ йорттар төҙөү планлаштырыла.


text:
Республикаға тәжрибә алмашыу өсөн Яр Саллы эшҡыуарҙары килде
ӨФӨ, 2015 йыл, 22 май. /«Башинформ» мәғлүмәт агентлығы, Розалиә Вәлиева/.
Башҡортостанға машиналар эшләү кластерын проектлауҙа һәм үҫтереүҙә тәжрибә алмашыу өсөн Татарстандан һигеҙ предприятие вәкилдәре килде.
Сәфәрҙе Яр Саллы ҡалаһының Инвестициялар йәлеп итеү буйынса агентлығы ойошторған. Башҡортостандың Инвестициялар йәлеп итеү буйынса агентлығынан хәбәр итеүҙәренсә, делегацияның төп маҡсаты — консультациялар һәм машиналар эшләү кластерын проектлауҙа һәм артабан үҫтереүҙә тәжрибә алмашыу, ошо йүнәлештәге эшҡыуарлыҡ эшмәкәрлегенә дәүләт ярҙамы хаҡында фекер алышыу. Бынан тыш, делегация төбәктәрҙең машиналар эшләү һәм техник предприятиеларының тәьмин ителеше менән ҡыҙыҡһына. Сәфәрҙә Кама ҡалаһынан Кластер үҫеше үҙәге, Иҡтисади үҫеш министрлығы вәкилдәре, урындағы машина эшләү ассоциацияһы ағзалары, ошо тармаҡ буйынса махсуслашҡан компания хеҙмәткәрҙәре әүҙем ҡатнаша. Программала делегацияның Нефтекама автомобилдәр заводына, «Авиатех» инжиниринг үҙәгенә һәм нефть эшкәртеү, нефть химияһы буйынса инжиниринг кластерына барыуы ҡаралған.


text:
8 апрель
8 апрель — григориан стиле буйынса йылдың 98-се (кәбисә йылында 99) көнө. Йыл аҙағына тиклем 267 көн ҡала.
Йөкмәткеһе
Байрамдар[үҙгәртергә | вики-тексты үҙгәртергә]
- Халыҡ-ара сиғандар көнө.
- Рәсәй — Хәрби комиссариаттар хеҙмәткәре көнө.
Тарихи ваҡиғалар[үҙгәртергә | вики-тексты үҙгәртергә]
Был көндө тыуғандар[үҙгәртергә | вики-тексты үҙгәртергә]
Шулай уҡ ҡарағыҙ: Категория:8 апрель көнө тыуғандар
Был көндө үлгәндәр[үҙгәртергә | вики-тексты үҙгәртергә]
Шулай уҡ ҡарағыҙ: Категория:8 апрель көнө вафаттар


text:
БДУ-ның йәш ғалимы Рәсәй Фәндәр академияһының иң яҡшы аспиранты тип танылды
Башҡорт дәүләт университеты аспиранты Илдар Ҡәйүмов тәбиғәт һәм гуманитар фәндәр өлкәһендә грантҡа дәғүә итеүгә «Рәсәй Фәндәр академияһының иң яҡшы аспиранттары» конкурсы еңеүселәре иҫәбенә инде. Конкурс Рәсәй Фәндәр академияһының ғилми учреждениелары һәм илдең төп вуздары аспиранттары араһында үткәрелде. Унда ҡатнашыу өсөн бөтәһе ете йүнәлеш – математика фәндәре, физика һәм астрономия, биология, химия һәм материалдар тураһында фәндәр, Ер тураһында фәндәр, инженер һәм техник фәндәр, йәмәғәт һәм гуманитар фәндәр буйынса 1000-дән ашыу заявка бирелде. Йомғаҡтар эксперт комиссияһы эше һөҙөмтәләре нигеҙендә иғлан ителде.
Илдар Ҡәйүмов, БДУ-ның теоретик физика кафедраһы аспиранты, «Инженер һәм техник фәндәр» номинацияһында еңде. Бынан тыш, ул — күп һанлы инновацион проекттар конкурстары еңеүсеһе, ғилми-тикшеренеү эштәре авторы. Уның ғилми етәксеһе – физика-математика фәндәре докторы, профессор Миңлеәхәт Шәмсетдинов.


text:
Башҡортостандың Әлшәй районында «Таҙа яр» экоакцияһы үтте
Республиканың Әлшәй районында «Таҙа яр» экологик акцияһы үтте. Сара барышында Дим, Ҡорҫаҡ, Ыҫлаҡ йылғалары, шулай уҡ райондағы күл, һыуһаҡлағыс һәм шишмә ярҙары таҙартылды.
Тыуған яҡтың экологик торошон яҡшыртыу һәм тирә-яҡ мөхит торошо өсөн халыҡтың яуаплылыҡ тойғоһон арттырыу сараның төп маҡсаттары булып торҙо.
«Таҙа яр» экологик акцияһын төбәктең Тәбиғәттән файҙаланыу һәм экология министрлығы ойошторҙо. Министрлыҡтың матбуғат секретары Нина Никандрова һүҙҙәре буйынса, әлеге сара Әлшәй халҡының һыу һаҡлау зоналарын таҙартыу һәм төҙөкләндереү яҡлы булыуын күрһәтә. Акцияла 2500 тирәһе кеше ҡатнашты, улар 200 кубометр сүп-сар йыйҙы.


text:
Парламент депутаттары йәйге каникулға тарала
Дәүләт Йыйылышы-Ҡоролтайҙың яҙғы сессиялағы һуңғы ултырышында депутаттар закондарҙы ҡарауҙан тыш, хөкүмәт отчетын да тыңланы.
Ултырышта Башҡортостандағы теркәү хеҙмәте идаралығы эшмәкәрлеге лә ҡаралды. Башҡортостан халҡы сәғәт 9-ҙа эш башлаған теркәү идараға эләгеү өсөн төнгө икенән сират торорға мәжбүр. Ярай ҙа, көнө буйы тороп киске алтыға тиклем сиратың етеп керә алһаң. Халыҡтан күп һанлы ялыуҙар ниһайәт депутаттарға барып етте.
Парламент ултырышта палата рәйесе Петр Голунов эшмәкәрлеген дә ҡараны. Ул өҫтәлмә пункттар асыласаҡ, бер-ике айҙан сираттар бөтәсәк тип вәғәҙәләй.
Бушлай хосусилаштырыу өсөн ярты йыл самаһы ғына ваҡыт ҡалғас, Өфөлә регпалата эргәһе торғонлоҡ осоронда колбасаға, Горбачев дәүерендә араҡыға сираттан да былайыраҡ.


text:
Башкортостан аҙ ҡатлы төҙөлөштө үҫтереүгә өҫтәмә инвестициялар аласаҡ
Башҡортостан Республикаһы торлаҡ-коммуналь хужалыҡты реформалаштырыуға булышлыҡ итеү фондына өҫтәмә инвестицияларға заявка биргән субъекттар исемлегенә эләгә. Был турала Фондтың генераль директоры Константин Цицин хәбәр итте.
— Сөнки Башҡортостан Фондтан элек алған ете миллиард һум күләмендәге үҙ лимитын бөтөрҙө, — тине ул Өфөлә барған Бөтә Рәсәй аҙ ҡатлы төҙөлөштө үҫтереү буйынса кәңәшмәһендә. – Республика программаның бөтә шарттарын ваҡытында үтәне, шуға күрә беҙ уға өҫтәмә средстволар бирәбеҙ. Күләме яҡын араларҙа билдәләнәсәк. Ул миллиард һумдан кәм булмаясаҡ.
Бынан тыш, Башҡортостан Республикаһы РФ Инвестиция фондына 289 миллиард һумға заявка бирҙе. Илдең башҡа төбәктәре араһында был иң ҙур заявкаларҙың береһе. Был турала Башҡортостан Республикаһы Хөкүмәте Премьер-министры Раил Сарбаев хәбәр итте.
—Рәсәйҙең төҙөлөш материалдары етештереү предприятиелары үҫешкән субъекттары Инвестфонд средстволарына иҫәп тота ала, — ти Премьер-министр. – Етмәһә, Башҡортостан аҙ ҡатлы төҙөлөштө үҫтереү программаһы буйынса төҙөлөш участкаларында инженер инфраструктураларын үҫтереүгә тәүгеләрҙән булып йөҙ миллиард һум аҡса алған бик аҙ төбәктәрҙең береһе.


text:
Яңы йыл каникулдарында республиканың төп телеканалында «Күршеләр» тәүге ситуатив комедияһы күрһәтеләсәк
ӨФӨ, 2015 йыл, 27 ноябрь. /«Башинформ» мәғлүмәт агентлығы, Ләйлә Аралбаева/.
Яңы йыл каникулдарында Башҡортостан юлдаш телеканалында «Күршеләр» тәүге башҡорт ситуатив комедияһы күрһәтеләсәк. Беренсе серияһы 1 ғинуарҙа эфирға сыға. Сценарийҙы Дамир Йосопов яҙған, режиссеры — Руслан Юлтаев. Һәр серия — күрше йәшәгән ике ғаиләнең айырым тарихы. Төп ролдәрҙе Физалиә һәм Илһам Рәхимовтар, Зөлфиә һәм Азамат Хәлиловтар башҡара. Комедияла шулай уҡ Рәсил Сынбулатов, Марат Зөбәйеров һәм Гөлйемеш Мөхәмәтшина төшкән.
Яңы сериал Башҡортостан юлдаш телеканалы һәм Стәрлетамаҡ театр-концерт берләшмәһе актерҙары менән берлектә төшөрөлә. Был берлектәге тәүге эш түгел. Быға тиклем «Күңелле йәшәйбеҙ» юмористик тапшырыуы, «Бәхет ҡошо», «Сируси» телесериалдары булды. Унда тамашасылар яратып өлгөргән актерҙар ҡатнаша, авторҙары ла шул уҡ.
«Был — башҡорт телендәге беренсе ситуатив комедия. Тамашасы һәйбәт ҡабул итер, тип ышанабыҙ, — тип билдәләне Башҡортостан юлдаш телеканалының баш мөхәррире Гүзәл Хәсәнова. — Әйткәндәй, «Сируси» сериалының премьераһынан һуң фильм төшөрөлгән Ишембай районының Маҡар ауылында боронғо яугирҙең рухына бәйле мистик легендалар барлыҡҡа килгән, эттәргә иһә «Сируси» тигән ҡушамат бирә башлағандар».


text:
«Домком» проекты буйынса Башҡортостанда 4900-гә яҡын йорт советы булдырылған
«Домком» проекты тормошҡа ашырыла башлағандан бирле республикала 4884 йорт советы булдырылды, тип хәбәр иттеләр Торлаҡ-коммуналь хужалыҡ министрлығының матбуғат хеҙмәтенән. Нәҡ ошондай эш тәртибе идарасы компанияларҙың һәм торлаҡ милекселәре ширҡәттәренең эшмәкәрлегендә тәртип булдырырға яраҙм итәсәк.
13 сентябрҙә, идарасы компанияларҙы һәм торлаҡ милекселәре ширҡәттәрен тикшереү буйынса ведомство-ара комиссияла, Башҡортостан Президенты Рөстәм Хәмитов был эшкә граждандарҙы йәлеп итергә ҡушҡайны. Был мәсьәләне «Берҙәм Рәсәй» партияһы вәкилдәре тикшерҙе, шулай итеп «Домком» проекты булдырылды. Ул йорт советтарын ойошторғанда халыҡҡа ярҙам күрһәтеүҙе, йорт комитеттары рәйестәрен бушлай уҡытыуҙы, уларҙы идарасы компанияларҙы һәм торлаҡ милекселәре ширҡәттәрен тикшереүгә йәлеп итеүҙе күҙ уңында тота.
Йорт советтарын булдырыу РФ Торлаҡ кодексының яңыртылған варианты менән ҡаралған. Закон проектының авторҙаштары – Башҡортостандың Дәүләт Думаһындағы депутаттары. Июнь аҙағынан алып Башҡортостан яңыртылған Торлаҡ кодексын тормошҡа ашырыу буйынса һынап ҡарау майҙансығы тип иҫәпләнә.


text:
Ҡулланыусы хоҡуҡтарын яҡлау буйынса семинар
Башҡортостан Республикаһының Ҡулланыусыларҙың хоҡуҡтарын яҡлау һәм алкоголле продукцияның әйләнешенә һәм сифатына контроль идаралығы Башҡортостан Республикаһы Президенты ҡарамағындағы Дәүләт хеҙмәте һәм идара итеү академияһы менән берлектә 2010 йылдың 8 һәм 9 июнендә республиканың урындағы үҙидара органдары вәкилдәре өсөн ҡулланыусыларҙың хоҡуҡтарын яҡлау мәсьәләләре буйынса семинар үткәрәсәк. Семинарҙа муниципаль райондар һәм ҡала округтарының ҡулланыусыларҙың хоҡуҡтарын яҡлау мәсьәләләре менән шөғөлләнеүсе вәкилдәре ҡатнашасаҡ.
Контроль-күҙәтеү органдары, йәмәғәт берләшмәләре белгестәре һәм Дәүләт хеҙмәте һәм идара итеү академияһы уҡытыусылары ҡулланыусыларҙың хоҡуҡтарын яҡлау өлкәһендә дәүләт контроле һәм күҙәтеүе, юридик тәьминәт һәм суд практикаһы мәсьәләләрен яҡтыртасаҡ.


text:
Башҡортостандың 42 һайлау участкаһында веб-камералар булмаясаҡ
Башҡортостанда булдырылған 3509 участканың ҡырҡ икәүһендә веб-камералар булмаясаҡ. Был хаҡта техник видеокүҙәтеү саралары эше менән таныштырыу барышында Башҡортостан Республикаһының Үҙәк һайлау комиссияһы рәйесе Хәйҙәр Вәлиев хәбәр итте.
— Башҡортостанда 3509 һайлау участкаһы булдырылды, — тине ул. – Тауыш биреү урындарын веб-камералар менән йыһазландырыу алдағы һайлауҙарҙа ҡулланыласаҡ яңы бер сара булып тора. Видеокүҙәтеү саралары тик 3467 участкала урынлаштырыласаҡ. 42 участкала улар булмаясаҡ.
Билдәләп үтәйек, Башҡортостан – видеокүҙәтеү системаларын урынлаштырыү буйынса Рәсәйҙә Президент һайлауҙарына әҙерлек эштәрен беренсе булып тамамлаған төбәк. Һайлауҙар барышын тапшырыу өсөн барлыҡ тиерлек элемтә каналдары әҙер.


text:
Республика спортсылары фехтование буйынса Европа паралимпия чемпионатында бронза миҙалдар яуланы
ӨФӨ, 2016 йыл, 31 май. /«Башинформ» мәғлүмәт агентлығы, Сергей Захаров/.
Рәсәйҙең йыйылма командаһы Италияла уҙған терәк-хәрәкәт аппараты зарарланған спортсылар араһында фехтование буйынса Европа чемпионатында бронза миҙалдар яуланы.
Йыйылма команда составында Башҡортостандың ике вәкиле — Иглин районы Балтика ауылынан Светлана Сапожникова һәм Шишмәнән Альбина Ҡурамшина сығыш яһаны.
Рәсәйҙәр команда беренселегендә өсөнсө урын алды. Улар «Ҡылыс» күнегеүендә көсөргәнешле көрәштә Италия командаһын еңде. Илдең йыйылма командаһында Новосибирскиҙан Наталия Афонина һәм Мәскәүҙән Ирина Мишурова ла бар ине.
Рәсәй командаһы чемпионатта 10 алтын миҙалға лайыҡ булды, тип хәбәр итә Рәсәйҙең Фехтование федерацияһы сайты.


text:
23 июлдә III Православие йәштәре слеты асыла
23 июлдә Павловка һыуһаҡлағысы буйында урынлашҡан “Урман” ял йортонда III Өфө епархияһы православие йәштәре слеты асыла. Унда республикабыҙҙың православие йәштәре ойошмалары етәкселәре һәм ағзалары, шулай уҡ илдең башҡа төбәктәренән һәм сит илдәрҙән ҡунаҡтар ҡатнашасаҡ.
Слет программаһы менән тематик семинарҙар һәм түңәрәк өҫтәлдәр, дини темаларға һөйләшеүҙәр һәм лекциялар, билдәле шәхестәр менән осрашыуҙар, йәштәр ижады конкурстары, спорт ярыштары һәм билдәле бард Максим Коробицындың концерты планлаштырылған.
Слет 25 июлгә тиклем дауам итәсәк.


text:
Республика субъекттарҙың инвестиция йәлеп итеүсәнлеге рейтингында тәүге 20 төбәк иҫәбенә инде
ӨФӨ, 2016 йыл, 3 август. /«Башинформ» мәғлүмәт агентлығы, Галина Бахшиева/.
Башҡортостан ил субъекттарының инвестиция йәлеп итеүсәнлеге медиарейтингында тәүге 20 төбәк иҫәбенә инде. Уға Стратегик инициативалар агентлығы, «Медиалогия» компанияһы һәм Publicity элемтә төркөмө йомғаҡ яһаған. Был хаҡта Башҡортостан Иҡтисади үҫеш министрлығының матбуғат хеҙмәте хәбәр итә.
Рейтингта төбәктәрҙең алда барыуы инвестиция һәм эшлекле мөхитте яҡшыртыу өлкәһендәге ҙур ваҡиғалар һәм башланғыстар менән бәйле. Улар быйыл июнь айында баҫылған яңылыҡтарға нигеҙләнгән.
«Беҙ ай һайын медиарейтингтың һөҙөмтәләрен күҙәтеп барабыҙ. Был инвестиция мөхитен яҡшыртыу мәсьәләләрендә уңыштарҙы әүҙем яҡтыртыуға этәргес бирҙе. Беҙ эшҡыуарлыҡ алып барыу өсөн уңайлы шарттар булдырыу буйынса күләмле эш алып барабыҙ һәм ошо хаҡта һөйләйбеҙ, — тине Башҡортостандың иҡтисади үҫеш министры Сергей Новиков. — Маҡсатыбыҙ — эшҡыуарҙар берләшмәһенә эшлекле мөхиттәге ыңғай үҙгәрештәрҙе еткереү. Күренерлек һөҙөмтәләр ҙә бар. Беҙ эшҡыуарҙарҙың кәйефе үҙгәреүен, төбәктәге эшҡыуарлыҡ мөхитенең яҡшырыуын күрәбеҙ. Өҫтәүенә медиарейтинг — инвестиция йәһәтенән төбәктәрҙең иң яҡшы тәжрибәләрен өйрәнеүҙең тағы ла бер һөҙөмтәле ысулы».


text:
Башҡортостанда вертолеттар төҙөү өсөн яңы урын билдәләнде
Башҡортостанда вертолеттар төҙөү өсөн яңы урын билдәләнде.
Республика хөкүмәтенән хәбәр итеүҙәренсә, Көйөргәҙе районы Ермолаеволағы «Роторфлай» осоу-һынау үҙәге һайлана. Унда вертолеттар йыйыла һәм һынау үтәсәк. Ошо уҡ комплекста пилоттар әҙерләнә, шулай уҡ Ҡытайҙың ДЕА компанияһы етештергән вертолеттарҙы һатыу үҙәге булдырыла. 2013 йылда «Роторфлай» һәм Ҡытайҙың «Утун» компанияһы араһында еңел вертолеттар төҙөлөшө буйынса инвестицион килешеү төҙөлдө. 2014-2015 йылдарға проектҡа 100 миллион һум һалынды, сумманың өстән бер өлөшө осоу-һынау үҙәге төҙөлөшөнә тотонолдо.


text:
Республика Рәсәй төбәктәренең инвестициялар йәлеп итеү ҡеүәһе рейтингыһында беренсе килә
Башҡортостан 2010-2011 йылдар өсөн Рәсәй төбәктәренең инвестициялар йәлеп итеү ҡеүәһе рейтингыһында «Минималь иҡтисади хәүеф» номинацияһында беренсе килә. Был хаҡта Рәсәйҙең «Эксперт РА» рейтинг агентлығы хәбәр итә.
Башҡортостан Президентының матбуғат хеҙмәтенән хәбәр итеүҙәренсә, 2010 йыл һөҙөмтәләре буйынса республика шулай уҡ агентлыҡ рейтингыһында «Инвестициялауҙың минималь иҡтисади хәүефе» номинацияһында беренсе урында килгән.
Белешмә өсөн. «Эксперт РА» рейтинг агентлығы – 1997 йылда ойошторолған Рәсәйҙең алдынғы рейтинг агентлығы. Ул «Эксперт» компаниялар төркөмө составына инә, уның мәғлүмәти-тикшеренеү проекттарының береһе булып тора. 2002 йылда АК&М рейтинг агентлығы менән консорциум төҙөлгән, уның сиктәрендә Рәсәй Федерацияһы субъекттарының һәм муниципалитеттарҙың рейтингыһы өҫтөндә берлектә эш алып барыла.


text:
Башҡортостандың Эшҡыуар ҡатын-ҡыҙҙар ассоциацияһы 20 йыллығын билдәләйәсәк
Башҡортостандың Эшҡыуар ҡатын-ҡыҙҙар ассоциацияһы үҙенең 20 йыллығын билдәләйәсәк. Тантаналы сара 19 апрелдә Ағиҙел йылғаһы буйында урынлашҡан «Юность» шифахана-һауыҡтырыу комплексында үтәсәк. Байрамға власть органдары, республиканың йәмәғәт эшҡыуарлыҡ ойошмалары вәкилдәре, Ассоциация ағзалары, ветерандар саҡырылған. Башҡортостандың Эшҡыуар ҡатын-ҡыҙҙар ассоциацияһы рәйесе Алла Кузьмина хәбәр итеүенсә, программала активистарҙы наградлау, «20 йыл бергә» китабының презентацияһы, артистарҙың сығышы һәм башҡа саралар ҡаралған.
БР Эшҡыуар ҡатын-ҡыҙҙар ассоциацияһы 1992 йылдың 17 февралендә булдырылған. Ул эшҡыуар ҡатын-ҡыҙҙарҙың эшмәкәрлеген берләштереү, уларға ярҙам итеү маҡсатында ойошторолған. Бөгөнгө көндә ойошмала иҡтисадтың төрлө тармаҡтарында шөғөлләнгән меңдән ашыу ҡатын-ҡыҙ иҫәпләнә.
Һуңғы йылдар эсендә Ассоциация ҙур ҡаҙаныштарға өлгәште. Эш түбәндәге йүнәлештәр буйынса алып барылды: бәләкәй эшҡыуарлыҡҡа ҡағылышлы закон проекттарын булдырыу һәм тикшереүҙә ҡатнашыу; мәғлүмәт, консультация һәм белем биреү эшмәкәрлеген, шулай уҡ хәйриә эшмәкәрлеген ойоштороу. «Ҡатын-ҡыҙ – йыл директоры» бөтә Рәсәй конкурсында Башҡортостандан эшҡыуар ҡатын-ҡыҙҙарҙың ҡатнашыуы мөһим проекттарҙың береһе булып тора. Был бәйгене үткәреү йылдарында республиканан йөҙгә яҡын ҡатын-ҡыҙ лауреат исеме алды.
Шуны ла билдәләп үтергә кәрәк, Ассоциацияның беренсе рәйесе Елена Мәхмүтова әле – Рәсәй Эшҡыуар ҡатын-ҡыҙҙар ассоциацияһының вице-президенты. Ә ойошманың әлеге рәйесе Алла Кузьмина Башҡортостандың Йәмәғәт палатаһы составына инде. Эшҡыуарлыҡ өлкәһендә шөғөлләнеүсе башҡа хеҙмәткәрҙәрҙең дә ҡаҙаныштары байтаҡ. Был хаҡта ҡунаҡтар байрам сараһында беләсәк. Башлана – 16 сәғәттә.


text:
Ғинуар-май айҙарында республикала сәнәғәт етештереүе 0,5 процентҡа артҡан Фото: Башҡортостанстат сайтынан
Ғинуар-май айҙарында республикала сәнәғәт етештереүе 0,5 процентҡа артҡан
Ғинуар-май айҙарында республикала сәнәғәт етештереүе 0,5 процентҡа артҡан Фото: Башҡортостанстат сайтынан
ӨФӨ, 2016 йыл, 21 июнь. /«Башинформ» мәғлүмәт агентлығы, Олеся Серёгина/.
Башҡортостанстат мәғлүмәттәре буйынса, йыл башынан төбәктә сәнәғәт етештереүе индексы 2015 йылдың ғинуар-май айҙарына ҡарата 100,5 процент, ил буйынса 100,1 процент тәшкил иткән.
Волга буйы федераль округы төбәктәрендә был күрһәткес 87,5 проценттан (Мордовия Республикаһында) 114,6 процентҡа тиклем (Сыуашстан Республикаһында) тирбәлә.
Ағас эшкәртеүҙә (+33,5 процент), күн, күн әйберҙәр һәм аяҡ кейеме (+23,4 процент), резина һәм пластмасса әйберҙәр эшләүҙә (+17,7 процент), целлюлоза-ҡағыҙ эшләүҙә, нәшриәт һәм полиграфия эшмәкәрлегендә, металлургия производствоһында (+15 процент), электр ҡорамалдары (+4,5 процент), аҙыҡ-түлек (+1,1 процент), транспорт саралары һәм ҡорамалдар (+0,2 процент) етештереүҙә ыңғай динамика күҙәтелгән. Яғыулыҡ-энергетика файҙалы ҡаҙылмаларын сығарыу — 1,9, электр энергияһы, газ һәм һыу етештереү, бүлеү 1,3 процентҡа артҡан.
Шул уҡ ваҡытта металл булмаған башҡа минераль продукттар етештереүҙә (-21,9 процент), файҙалы ҡаҙылмалар сығарыуҙа (-12,3 процент), туҡыу һәм тегеү производствоһында (-7,9 процент), нефть продукттары етештереүҙә (-3 процент), химия производствоһында (-1 процент) етештереү күләменең кәмеүе билдәләнгән.


text:
Ураҙа байрамы ваҡытында республиканың почта бүлексәләре билдәләнгән график буйынса эшләй Фото: Олег Яровиков
Ураҙа байрамы ваҡытында республиканың почта бүлексәләре билдәләнгән график буйынса эшләй
Ураҙа байрамы ваҡытында республиканың почта бүлексәләре билдәләнгән график буйынса эшләй Фото: Олег Яровиков
ӨФӨ, 2015 йыл, 14 июль. /«Башинформ» мәғлүмәт агентлығы, Розалиә Вәлиева/.
Башҡортостандың федераль почта элемтәһе идаралығы 2015 йылдың 17 июлендә — мосолмандарҙың Ураҙа байрамы ваҡытында республика почта элемтәһе бүлексәләренең махсус эш режимын билдәләне.
Байрам алдынан иһә, йәғни 16 июлдә, бүлексәләрҙең эше бер сәғәткә ҡыҫҡартыла.
17 июлдә барлыҡ почта бүлексәләре лә ял итә. Ябыҡ типтағы почта элемтәһе бүлексәләренең эш режимы предприятие графигына ярашлы билдәләнә.
Башҡа көндәрҙә почта ғәҙәттәгесә хеҙмәтләндерәсәк.


text:
Индонезияның Рәсәйҙәге илсеһе Хәмид Әүәлүдин Өфөлә
Индонезия Республикаһының Рәсәй Федерацияһындағы Ғәҙәттән тыш һәм Тулы хоҡуҡлы илсеһе Хәмид Әүәлүдин етәкселегендәге Индонезияның дипломатик делегацияһы Башҡортостанға килде. Уның менән бергә Өфөгә илселек белгестәре: мәҙәниәт, мәғариф, мәғлүмәт һәм социаль үҫеш мәсьәләләре буйынса беренсе секретарь Джоханес Мангисела, сәйәсәт мәсьәләләре буйынса беренсе секретарь Додо Судраджат, элемтә бүлеге хеҙмәткәре Бамбанг Эдиярсоно килде.
Был көн программаһында — "Газ. Нефть. Технологиялар-2009" ХVII халыҡ-ара махсус күргәҙмәһен асыуҙа ҡатнашыу, Башҡорт дәүләт университетына һәм Рәсәй мосолмандарының Үҙәк диниә назаратына барыу. БДУ-ла Индонезия дипломаты университет ректоры Мөхәмәт Харрасов менән осрашасаҡ һәм студенттар, уҡытыусылар алдында инглиз телендә "Индонезия бөгөн һәм уның Рәсәй менән мөнәсәбәттәре перспективалары" темаһына лекция менән сығыш яһаясаҡ. Үҙәк диния назаратында Әүәлүдин әфәндене Рәсәйҙең Юғары мөфтийе Тәлғәт Тажетдин менән осрашыу көтә.
Шаршамбы көнөнөң үҙәк ваҡиғаһы — республика етәкселеге менән планлаштырылған осрашыу.


text:
Башҡортостан депутаттары һәм студенттары Рәсәйҙең милли идеяларын формалаштырыу юлдарын билдәләне
ӨФӨ, 2014 йыл, 27 октябрь. /«Башинформ» мәғлүмәт агентлығы, Арина Рәхимҡолова/.
Башҡортостан Дәүләт Йыйылышы депутаттары республиканың алдынғы юғары уҡыу йорттары студенттары менән бергә йәштәр мөхитендә милли идеяны формалаштырыу проблемаларына фекер алышты. Мәсьәлә Башҡорт дәүләт аграр университетында «Милли идея – илдең эске сәйәсәт өлөшө» тигән түңәрәк өҫтәлдә күтәрелде. Инициаторҙары – Рәсәй Юристар ассоциацияһы Башҡортостан бүлексәһенең Йәш юристар советы, шулай уҡ Дәүләт Йыйылышы ҡарамағында Йәштәр йәмәғәт палатаһы.
Фекер алышыуҙа Башҡорт дәүләт аграр университеты ректоры, депутат Илдар Ғәбитов, БР Конституция суды судьяһы Фларит Моратшин, Өфө епархияһының йәштәр бүлеге етәксеһе, протоиерей Георгий Чибирев, Йәштәр йәмәғәт палатаһы ағзалары, Өфө вуздарының студенттар активы ҡатнашты.
Сәләмләү телмәрендә Дәүләт Йыйылышының Аграр мәсьәләләр, экология һәм тәбиғәтте файҙаланыу буйынса комитеты рәйесе урынбаҫары Руфина Шағапова йәштәрҙең бөгөн уҡ киләсәк тураһында уйланыуҙарының, Рәсәйҙә милли идея кеүек мөһим проблемаларҙы тикшереүгә сығарыуҙарының әһәмиәтен айырып әйтте. Был мәсьәлә йәштәрҙе илһөйәрлек рухында тәрбиәләү менән тығыҙ бәйле һәм бөтә яҡтан өйрәнеүҙе талап итә, тип билдәне ҡатнашыусылар. Был темаға Рәсәй Президенты Владимир Путиндың да бер нисә ҡабат үҙ фекерен әйтеүе проблеманың мөһимлеген билдәләй.
Башҡорт дәүләт аграр университеты студенттары Никита Хрулев, Денис Шадрин, Кирилл Засименков, Диана Иҫәнғолова, шулай уҡ Башҡорт дәүләт университеты студенты Александр Лукъянцев дөйөм темаға берләштерелгән – заманса Рәсәйҙең милли идеялары темаһына докладтар менән сығыш яһанылар.
Резолюция проекты түңәрәк өҫтәл эшенең һөҙөмтәһе булды, унда ҡатнашыусылар артабанғы эш йүнәлештәрен билдәләне. Хоҡуҡи дәүләткә һәм тотороҡло эшләүсе гражданлыҡ йәмғиәтен булдырыуға ынтылышлы илһөйәрлек хәрәкәте бында өҫтөнлөклө булып тора. Мәҙәниәттең һәм кешенең рухи нигеҙҙәренең мөһим роле, шулай уҡ заманса Рәсәйҙең милли идеяларын формалаштырыуҙа халыҡтың һәм дәүләттең үҙ-ара килешеп эш итеү кәрәклеге билдәләнде.


text:
Башҡортостанда көндәр йылыта Фото: Андрей Старостин
Башҡортостанда көндәр йылыта
Башҡортостанда көндәр йылыта Фото: Андрей Старостин
ӨФӨ, 2016 йыл, 19 май. /«Башинформ» мәғлүмәт агентлығы, Гөлфиә Акулова/.
Башҡортостанда йылы көндәр башлана. Республика гидрометеорология һәм тирә-яҡ мөхит мониторингы идаралығы синоптиктары хәбәр итеүенсә, был аҙнала төбәктә йылы һауа торошо өҫтөнлөк итәсәк.
Һауа температураһы яйлап ҡына күтәреләсәк. Кесаҙна, 19 майҙа, төндә +5,+10 градус, көнсығыш райондарҙа ҡырау төшөүе, көндөҙ 19-24 градус йылы булыуы көтөлә. Алдағы көндәрҙә төндә +10, +15, көндөҙ +21, +26 градус. Урыны менән йәшенле ямғыр яуасаҡ. 20 һәм 21 майҙа ҡыҫҡа ваҡытлы йәшенле ямғыр яуыуы ихтимал.
Синоптиктар фаразлауынса, киләһе аҙнала һауа шарттары яҙғы баҫыу эштәрен тамамлау өсөн уңайлы буласаҡ.


text:
Өфө күргәҙмә үҙәген 2012 йылға асырға планлаштырыла
Өфөлә, Менделеев урамында, сауҙа-күргәҙмә комплексы төҙөлә. Ул Халыҡ хужалығы ҡаҙаныштары күргәҙмәһенең һүтелгән бинаһы урынында төҙөлә. Өфө күргәҙмә үҙәген төҙөү барышы һәм уны тамамлау сроктары тураһында инвесторҙар Башҡортостан Президенты Рөстәм Хәмитов менән осрашыу ваҡытында һөйләне.
Үҙәк төҙөлөшө финанс көрсөгө менән бәйле туҡтатып торолғайны, әммә хәҙер объектты төҙөү тергеҙелде. Эштәр башланғандан алып төҙөүселәр уға 560 миллион һум аҡса һалды. Әгәр финанслау план режимында башҡарылһа, күргәҙмә комплексы йыл ярымдан асыласаҡ.
Коммерсанттар аҡса һалыуҙарҙы 6 йыл эсендә ҡапларға планлаштыра. Инженерҙар баһалауынса, бөгөнгә эштәрҙең 40 проценты башҡарылған. Республика Президенты объектта әлеге ваҡыттағы эштәр торошо менән ҡыҙыҡһынды һәм төҙөлөш барышын үҙ контроленә алды, тип хәбәр итә төбәк башлығының матбуғат хеҙмәте.


text:
Фото:
Өфөлә хоккей буйынса Башҡортостан Президенты Кубогын асыу тантанаһы үтте
Фото:
Өфөлә шайбалы хоккей буйына Башҡортостан Президенты Кубогын асыу тантанаһы үтте.
Тантана башланыр алдынан «Өфө-Арена»ның алдында тамашасыларға бейеү коллективтары һәм йырсылар ҡатнашлығында концерт-күңел асыу программаһы тәҡдим ителде, ә “Салауат Юлаев”тың иң иң тоғро фанаттары өсөн сувенирҙар уйнатылды.
Артабан аренанан тере тауышҡа «Юлаев» клубының «Минең мәңгелеккә йәшел йөрәгем» («Мое навеки зеленое сердце») тип аталған яңы гимны башҡарылды.
Тантананы сағыу лазерлы тамаша ла биҙәне.
Халыҡҡа турнирҙа ҡатнашыусыларға һәм ҡунаҡтарға адресланған республика Президентының тәбрикләүе уҡып ишеттерелде.
Рөстәм Хәмитов үҙе лә «Салауат Юлаев»тың турнирҙағы беренсе матчын ҡарарға килде һәм юлаевсыларҙың Ханты-Мансиҙан “Югра” менән алышының дүртенсе минутында уҡ беренсе шайбаның шаһиты булды. Зонаға уҡтай килеп инеүе һәм Михаил Бирюков ҡапҡаһының үрҙәге мөйөшөнә ҡулы ярҙамында ғына шайба ырғытыуы менән Өфөнөң яңы уйынсыһы Якуб Клепиш тамашасыларҙы ҡыуандырҙы.
Хоккейсының оҫталығына матчты ҡарарға килгән абруйлы ҡунаҡ – Рәсәйҙең Хоккей федерацияһы президенты, легендар ҡапҡасы Владислав Третьяк та ҡул сапты.


text:
Ҡарһаҡ
Ҡарһаҡ, ҡарһаҡ төлкө, дала төлкөһө (урыҫ. Корсак, лат. Vulpes corsac)— Себер далаларында йәшәй торған ваҡ төлкө. Ҡаһаҡ төлкөгә оҡшаған. Кәүҙәһе төлөнән бәләкәйерәк, ҡолаҡтары ҙурыраҡ, ослоҡтары о: онораҡ. Кәүҙәһе оҙонлоҡо 50—60 см, ҡойроғо — 25—35 см. Бейеклеге 30 см тирәһе. Ауырлығы 4-6 кг. Мороно ҡыҫҡа осло, бите киң, ҡолағы киң һәм осло.
Һылтанмалар[үҙгәртергә | вики-тексты үҙгәртергә]
- Позвоночные животные России: Корсак
- Терминологический словарь по зоологии. Русско-башкирский и башкирско-русский (Т. Г. Баишев, 1952)


text:
Беренсе ярты йыллыҡта Өфө бюджеты сығымдары һигеҙ миллиардтан ашыу сумманы тәшкил иткән
Башҡортостандың баш ҡалаһы бюджетының сығымдары, федераль программалар средстволарын да иҫәпкә алып, беренсе ярты йыллыҡта 8756 миллион һум тәшкил иткән. Был турала бөгөн ҡала хакимиәтендәге матбуғат конференцияһында БР Финанстар министрлығының Өфө буйынса территориаль финанс идаралығы начальнигы Илгиз Насретдинов һөйләне.
— Шуларҙан мәғарифҡа сығымдар – 3,2 млрд. һум, һаулыҡ һаҡлауға – 1,5 млрд. һум, торлаҡ-коммуналь хужалыҡҡа 2,2 млрд. һум тәшкил итте, — тине ул. – Йәнә 291 миллион һум авария-ҡотҡарыу һәм хоҡуҡ һаҡлау хеҙмәтенә йүнәлтелгән, 167 миллион – мәҙәниәткә, 258 миллион – аҙ тәьмин ителгән граждандарға социаль ярҙамға тотонолған. Быларҙан тыш, иҡтисадты үҫтереүгә, шул иҫәптән ҡала электротранспорты эшен тәьмин итеүгә, 475 миллион һум бүленгән.
Бирелгән вәкәләттәрҙе, маҡсатлы федераль һәм республика программаларын башҡарыуға ҡаҙна-ара трансферттарҙы иҫәпкә алып, ағымдағы йылдың һигеҙ айындағы Өфө бюджетына керемдәрҙең дөйөм суммаһы яҡынса 8,5 миллиард һум тәшкил иткән. Был йыллыҡ пландың 68 проценты.


text:
Башҡортостан парламентарийҙары торлаҡ мөнәсәбәттәре өлкәһендәге ҡануниәтте камиллаштырырға уйлай
Бөгөн Башҡортостан Республикаһы Дәүләт Йыйылышы – Ҡоролтайҙың Сәнәғәт, транспорт, төҙөлөш, элемтә һәм эшҡыуарлыҡ буйынса комитетының беренсе ултырышында депутаттар беренсе уҡыуҙа «Башҡортостан Республикаһында торлаҡ мөнәсәбәттәрен көйләү тураһында»ғы Законға үҙгәрештәр индереүҙе үҙ эсенә алған закон проектын ҡараны.
Комитет рәйесе урынбаҫары Елена Родина хәбәр итеүенсә, яңы закон проекты торлаҡ мөнәсәбәттәре өлкәһендә ҡала төҙөлөшөн контролдә тотоу мәсьәләләрен яҡшыраҡ регламентлау мөмкинлеген бирәсәк. Бынан тыш, торлаҡ шарттарын яҡшыртыуға мохтаж булған граждандарҙы иҫәпкә алыу буйынса берҙәм электрон мәғлүмәт базаһы эшен алып барыу өсөн хоҡуҡи шарттар булдырыласаҡ.
Комитет рәйесе Наилә Ҡотлогилдина һүҙҙәренсә, торлаҡ һәм ҡала төҙөлөшө өлкәһендәге ҡануниәт – ғәмәлдәге закондарға төҙәтмәләр индереүҙе талап иткән өлкә, шуға күрә ҡаралған закон проектын ҡабул итеү зарур.


text:
Международный конкурс по математике «Поверь в себя»
для учеников 1-11 классов и дошкольников с ЛЮБЫМ уровнем знаний
Задания конкурса по математике «Поверь в себя» разработаны таким образом, чтобы каждый ученик вне зависимости от уровня подготовки смог проявить себя.
К ОПЛАТЕ ЗА ОДНОГО УЧЕНИКА: ВСЕГО 28 РУБ.
Конкурс проходит полностью дистанционно. Это значит, что ребенок сам решает задания, сидя за своим домашним компьютером (по желанию учителя дети могут решать задания и организованно в компьютерном классе).
Подробнее о конкурсе - https://urokimatematiki.ru/
Идёт приём заявок на самые массовые международные олимпиады проекта "Инфоурок"
Для учителей мы подготовили самые привлекательные условия в русскоязычном интернете:
1. Бесплатные наградные документы с указанием данных образовательной Лицензии и Свидeтельства СМИ;
2. Призовой фонд 1.500.000 рублей для самых активных учителей;
3. До 100 рублей за одного ученика остаётся у учителя (при орг.взносе 150 рублей);
4. Бесплатные путёвки в Турцию (на двоих, всё включено) - розыгрыш среди активных учителей;
5. Бесплатная подписка на месяц на видеоуроки от "Инфоурок" - активным учителям;
6. Благодарность учителю будет выслана на адрес руководителя школы.
Подайте заявку на олимпиаду сейчас - https://infourok.ru/konkurs
Аңлатма яҙыу
Дәрестән тыш эшмәкәрлек буйынса эш программаһы дөйөм белем биреү буйынса дәүләт федераль стандарттары талаптарынан сығып төҙөлдө.
Уҡыусыларҙың дәрестән тыш эшмәкәрлеге көндөң икенсе яртыһында үткәрелә. Кластан тыш эш башланғыс класс өсөн эшләнгән төп белем биреү программалары рамкаһында ойошторола.
Беҙ бик ҡатмарлы һәм мауыҡтырғыс донъяла йәшәйбеҙ, шул уҡ ваҡытта кешелек донъяһы күп яҡлы, берҙәм булырға тейеш. Тыуған илдең, рухи- әхләки байлыҡтарына таянмайынса беҙ патриот һәм лайыҡлы граждандар тәрбиәләй алмаясаҡбыҙ.
Йолаларҙы, тарихты, рухи мәҙәниәтте йөрәк һәм күңел менән ҡабул итеү ғаилә, туғандар, мәктәп аша килә. Ошо саҡта ғына “атай йорто”, “тыуған ер”, “минең ғаиләм һәм туғандарым”, “Атайсал” төшөнсәһе баланың аңына кесе йәштән үк кереп ҡала, ә үҫә килә уның гражданлыҡ үҙаңы, патриотизмы аныҡлана.Рәсәй мәҙәниәтен ағастың ҙур олоно менән сағыштырып була, ә тамырҙары - башҡорт һәм шундай уҡ башҡа халыҡтарҙың мәҙәниәте.
Түңәрәктең дөйөм йөкмәткеһе
Хәҙерге заманда йәштәрҙе әхләки, патриотик тәрбиәләү,уларҙың рухи байлығын үҫтереү башҡорт халҡының төп бурысы булып тора. Халыҡтың бай тарихында быуындарҙың бәйләнеше, халыҡ батырҙары, сәсәндәре, күренекле ғалимдары – быны киләсәк быуын белергә, танырға тейеш.
Милли холоҡтоң һәйбәт сифаты: үҙ халҡыңдың тарихына һәм традицияларына ихтирам,Тыуған илгә,тыуған ергә һөйөү, әхләҡлелек,баҫалҡылыҡ,тыумыштан килгән матур тойғолар, яҡшылыҡҡа ынтылыштар – былар бөтәһе лә халыҡ оҫталарының ижады.
Илдең иртәгәһе киләсәк быуындың ниндәй булыуынан килә, лайыҡлы граждандар булыр өсөн Тыуған илен һүҙҙә генә түгел, ә эше менән яратыусы ,үҙ тарихын, милли мәҙәниәтен, халыҡ традицияларын һаҡлаусы һәм үҫтереүсе булыу кәрәк. Башҡорт тарихының үткәне ҡатмарлы, шуға ҡарамаҫтан мәҙәниәте бай, рухы көслө. Тарихтың көтөлмәгән үҙгәрештәре,ауыр һынауҙары башҡорт халҡының намыҫын төшөрә алмаған. Халыҡтың үткәне бөйөк, киләсәге лә бөйөк булырға тейеш.
Баланы тәрбиәләгәндә халыҡтың сәнғәт, ижад сығанаҡтарына мөрәжәғәт итеүҙе заман талап итә. Башҡорт халҡының бай һәм үҙенсәлекле күңел торошо фольклорҙың бөтә жанрҙарында асыла. Ҡабатланмаҫ халыҡ ижадын һаҡлау,яҡлау, уның традицияларын үҫтереү – уҡытыусыларҙың, сәнғәт әһелдәренең изге бурысы.
Халыҡ бейеүҙәре, йыр һәм башҡа фольклор жанрҙары, халыҡ оҫталарының әҫәрҙәре кеше күңелендә тәрән хис тойғолар уята.
Башланғыс дөйөм белем биреүҙең төп программаһының маҡсаты – сифатлы белем алыу өсөн мөмкинлектәр тыуҙырыу. Был балаларҙың ҡыҙыҡһыныуҙарын һәм шәхси талаптарын иҫәпкә алып төҙөлгән программалар системаһы ярҙамында кластан тыш эшмәкәрлек булараҡ ойошторола.
«Ватан» түңәрәгенең программаһын үҙләштереү аша федераль дәүләт белем биреү стандарттарына тап килгән түбәндәге шәхси һөҙөмтәләр формалаша:
башҡорт йолаларын, мәҙәниәтен,тарихын үҙләштереү һәм ҡабул итеү;
гражданлыҡ үҙаң һәм патриотизм тойғоһон формалаштырыу;
рухи ҡиммәттәр,толерантлыҡ, үткәндәргә дөрөҫ баһа бирә белеү;
Түңәрәктең уҡыу планындағы урыны. Программа 34 сәғәткә иҫәпләнгән (аҙнаһына 1 сәғәт).
Программаның йөкмәткеһе
Башҡортостан (3 сәғәт).
“Ватан”,”Тыуған ил” тураһында төшөнсә;
Минең ғаиләм. (Атай, әсәй, ағай, апай,ҡусты,һеңле);
Беҙ – мәктәптә. (уҡытыусы, уҡыусы, көндәлек, тәртип,көн режимы);
Башҡорт аш-һыуы (3 сәғәт).
Һөт аштары: (һөт, ҡаймаҡ, ҡорот, ҡымыҙ, эремсек, май.);
Ҡамыр аштары: (туҡмас, һалма, бәлеш, бауырһаҡ);
Ит аштары: (тултырма, ҡаҙылыҡ);
Йолалар. Байрамдар (4 сәғәт).
Халыҡ йолалары.“Кәкүк сәйе”, “Ҡарға бутҡаһы”
“Науруз”, “Һабантуй” байрамдары.
Дини байрамдар.(Ураҙа,Ҡорбан)
Календарь байрамдар. (1Май Яҙ һәм хеҙмәт байрамы, 8 Март халыҡ-ара Ҡатын- ҡыҙҙар байрамы, Яңы йыл байрамы, Тыуған көн байрамы, 9 Май Еңеү байрамы).
Балалар уйындары. (2сәғәт).
“Һәпәләк”, “Йөҙөк һалыу” уйындары.
“Аҡ тирәк- күк тирәк”, “Йәшерәм яулыҡ” уйындары.
Башҡорт халҡының өҫ һәм аяҡ кейемдәре (2 сәғәт).
Башҡорт ҡатын-ҡыҙҙарының өҫ һәм аяҡ кейемдәре. (Елән, камзул, түшелдерек, селтәр, һаҡал, ҡашмау).
Ир-аттың өҫ һәм аяҡ кейемдәре. (Билбау, күлдәк, камзул, сәкмән, бишмәт, ситек, кәпәс, түбәтәй).
Башҡорт халҡының биҙәнеү әйберҙәре. ( 1 сәғәт).
Биҙәнеү әйберҙәре. (Алҡа, беләҙек, ҡашмау, балдаҡ).
Башҡорт халҡының йырҙары һәм бейеүҙәре. (2 сәғәт).
Йырҙар. (Таҡмаҡ, оҙон көй, башҡорт халыҡ йырҙары).
Бейеүҙәр. («Ете ҡыҙ», «Гөлнәзирә», «Өс таған», «Бишбармаҡ»).
Башҡорт халыҡ музыка ҡоралдары (2 сәғәт).
Ҡумыҙ һәм уның төрҙәре.(еҙ ҡумыҙ, ағас ҡумыҙ, һөйәк ҡумыҙ, ҡыл ҡумыҙ)
Музыка ҡоралдары: ҡурай, дөңгөр,һорнай.
Башҡорт халыҡ ижады. (6 сәғәт)
а) Әкиәттәр «Ҡуян менән Арыҫлан», «Ҡурай». б) Йәнһүрәттәр;
в) Көләмәстәр; г) Мәҡәлдәр, әйтемдәр; д) Йомаҡтар; е) Ҡобайырҙар;
Башҡорт халыҡ кәсептәре (2 сәғәт).
Солоҡсолоҡ,умартасылыҡ.
Йылҡысылыҡ.
Башҡорт халҡының ғөрөф-ғәҙәттәре (4 сәғәт).
“Исем ҡушыу”, “Бишек туйы”;
“Кис ултырыу”, “Аулаҡ өй”;
“Ҡаҙ өмәһе”;
Көн торошона бәйле теләктәр.;Ҡояш апай, сыҡ,сыҡ! Яу, яу, ямғырым!
Башҡорт орнаменты.
Йомғаҡлау (2 сәғәт).Һабантуй байрамына әҙерлек. (Шиғырҙар ятлау,йырҙар, бейеүҙәр өйрәнеү. Һабантуй байрамы.
Әҙәбиәт:
1.Л.М. Михеева. Дәрестән тыш эшмәкәрлек буйынса программалар йыйынтығы. “Рәсәй халҡының байрамдары, традициялары һәм кәсептәре”. Мәскәү, “Вентана- Граф” 2013й.
2.Журналдар: “Башҡортостан уҡытыусыһы”, “Ватандаш”, “Аҡбуҙат”, “Башҡорт халыҡ ижады” йыйынтығы.
3. Башҡорт халыҡ ижады. Эпос, Өфө, 1973й./ Л.И.Нагаева. Көнсығыш башҡорттарының бейеүҙәре, Өфө, 1993й.
4.Н.Б.Бикбулатова, Ф.Ф. Фәттәхова “ХIХ-ХХ быуаттарҙа башҡорттарҙың көнкүреше” Мәскәү, “Фән 1991й.”
5.И.Ғ.Ғәләүетдинов “Балалар фольклоры” Өфө. Китап, 1994 й.
6.Ф.А.Нәҙершина. “Әкиәт-хыял асҡысы, йомаҡ-зиһен асҡысы.”
Тематик планлаштырыу
№
Темалар
Уҡыусылар эшмәкәрлеге
дата
план-ған
Үтк-гән
Башҡортостан (3 сәғәт)
1.
“Ватан”,”Тыуған ил” тураһында төшөнсә.
Нимә ул” Ватан”,”Тыуған ил”? төшөнсәләрен аңлатыу.
04.09
2.
Минең ғаиләм.
Ғаилә ағзаларын дөрөҫ (атай, әсәй, ағай, апай, ҡусты,һеңле …) әйтергә өйрәтеү.
11.09
3.
Беҙ – мәктәптә.
Мәктәп темаһы буйынса һүҙҙәрҙе үҙләштереү.
18.09
Башҡорт аш-һыуы (3 сәғәт)
4.
Һөт аштары.
Башҡорт халҡының һөт,ҡамыр,ит аштарын белеү, ҡоймаҡ бешерергә өйрәнеү. Аҙыҡ-түлек исемдәрен үҙләштереү, диалогта ҡулланыу.
25.09
5.
Ҡамыр аштары.
02.10
6.
Ит аштары.
16.10
Йолалар. Байрамдар (4 сәғәт)
7.
Халыҡ йолалары. “Кәкүк сәйе”.”Ҡарға бутҡаһы.”
Халыҡ йолалары менән танышыу.
23.10
8.
“Науруз”,”Һабантуй”
байрамдары
30.10
9.
Дини байрамдар.
Дини байрамдарҙы белеү.
06.11
10
Календарь байрамдар.
Календарь байрамдар тураһында һөйләшеү, мәктәп күләмендә үткәрелгән байрамдарҙа ҡатнашыу
13.11
Балалар уйындары (2 сәғәт)
11
“Һәпәләк”,”Йөҙөк һалыу” уйындары.
Билдәле булған бер- нисә уйынды өйрәнеү һәм уйнай белеү.
27.10
12
“Аҡ тирәк-күк тирәк”,”Йәшерәм яулыҡ” уйындары.
04.12
Башҡорт халҡының өҫ һәм аяҡ кейемдәре (2 сәғәт)
13.
Башҡорт ҡатын-ҡыҙҙарының өҫ һәм аяҡ кейемдәре.
Башҡорт кейемдәренең үҙенсәлектәрен таный белеү. Элекке һәм хәҙерге кейемде сағыштырыу.
11.12
14.
Ир-аттың өҫ һәм аяҡ кейемдәре.
Башҡорт халыҡ кейемдәренең элементтары менән танышыу.
18.12
Башҡорт халҡының биҙәнеү әйберҙәре (1сәғәт)
15.
Биҙәнеү әйберҙәре.
Ҡатын- ҡыҙҙарҙың биҙәнеү әйберҙәренең төрҙәрен һәм нимәнән эшләнеүен асыҡлау.
25.12
Башҡорт халҡының йырҙары һәм бейеүҙәре (2 сәғәт)
16.
Йырҙар.
Башҡорт халҡының таҡмаҡтары, оҙон көйҙәре, халыҡ йырҙары менән танышыу. Таҡмаҡтарҙы йырларға өйрәнеү.
15.01
17.
Бейеүҙәр.
Бейеүҙәр менән танышыу. “Ете ҡыҙ” бейеүен өйрәнеү.
22.01
Башҡорт халыҡ музыка ҡоралдары (2 сәғәт)
18.
Ҡумыҙ һәм уның төрҙәре.
Ҡумыҙҙа сиртеп ҡарау. Еҙ ҡумыҙ,ағас ҡумыҙ,һөйәк ҡумыҙ,ҡыл ҡумыҙ.
29.01
19.
Музыка ҡоралдары: ҡурай, дөңгөр,һорнай.
Музыка ҡоралдарын тыңлап айыра белеү.
05.02
Башҡорт халыҡ ижады (6 сәғәт)
20.
Әкиәттәр.
Бер – нисә әкиәт менән танышыу, йомаҡтар сисергә өйрәнеү, көләмәстәр, әйтем- мәҡәлдәр уҡыу, ятлап алыу, ҡобайырҙар менән танышыу.
12.02
21.
Йәнһүрәттәр.
19.02
22.
Көләмәстәр.
04.03
23.
Мәҡәлдәр,әйтемдәр.
11.03
24.
Йомаҡтар.
18.03
25.
Ҡобайырҙар.
25.03
Башҡорт халыҡ кәсептәре (2 сәғәт)
26.
Солоҡсолоҡ, умарта-сылыҡ.
Башҡорт халҡының солоҡсолоҡ һәм йылҡысылыҡ кәсептәрен өйрәнеү.
01.04
27.
Йылҡысылыҡ
08.04
Башҡорт халҡының ғөрөф-ғәҙәттәре (4 сәғәт)
28.
Исем ҡушыу.Бишек туйы.
Башҡорт халҡының йолалары менән танышыу,йыр- бейеүҙәр өйрәнеү.
22.04
29.
Кис ултырыу, аулаҡ өй.
29.04
30.
Ҡаҙ өмәһе.
06.05
31.
Көн торошона бәйле теләктәр.Ҡояш апай, сыҡ,сыҡ! Яу, яу, ямғырым!
Ямғыр яуҙырыуға теләктәрҙе ятлау.
13.05
32.
Башҡорт орнаменты.
Башҡорт халҡының орнаменттары менән танышыу, уларҙың үҙенсә-лектәрен өйрәнеү..
20.05
Йомғаҡлау (2 сәғәт)
33.
Һабантуй байрамына әҙерлек.
Шиғырҙар ятлау,йырҙар, бейеүҙәр өйрәнеү.
27.05
34.
Һабантуй байрамы.
Һабантуй байрамын үткәреү.
Самые низкие цены на курсы профессиональной переподготовки и повышения квалификации!
Предлагаем учителям воспользоваться 50% скидкой при обучении по программам профессиональной переподготовки.
После окончания обучения выдаётся диплом о профессиональной переподготовке установленного образца (признаётся при прохождении аттестации по всей России).
Обучение проходит заочно прямо на сайте проекта "Инфоурок".
Начало обучения ближайших групп: 18 января и 25 января. Оплата возможна в беспроцентную рассрочку (20% в начале обучения и 80% в конце обучения)!
Подайте заявку на интересующий Вас курс сейчас: https://infourok.ru/kursy
УЖЕ ЧЕРЕЗ 10 МИНУТ ВЫ МОЖЕТЕ ПОЛУЧИТЬ ДИПЛОМ
от проекта "Инфоурок" с указанием данных образовательной лицензии, что важно при прохождении аттестации.
Если Вы учитель или воспитатель, то можете прямо сейчас получить документ, подтверждающий Ваши профессиональные компетенции. Выдаваемые дипломы и сертификаты помогут Вам наполнить собственное портфолио и успешно пройти аттестацию.
Список всех тестов можно посмотреть тут - https://infourok.ru/tests


text:
Башҡортостан режиссерының «Хоҙай һине һаҡлаһын» проекты ил кимәлендәге дебютанттар питчингында приз яуланы Фото: йәш кинематографистар өсөн портал
Башҡортостан режиссерының «Хоҙай һине һаҡлаһын» проекты ил кимәлендәге дебютанттар питчингында приз яуланы
Башҡортостан режиссерының «Хоҙай һине һаҡлаһын» проекты ил кимәлендәге дебютанттар питчингында приз яуланы Фото: йәш кинематографистар өсөн портал
ӨФӨ, 2016 йыл, 22 июнь. /«Башинформ» мәғлүмәт агентлығы, Ләйлә Аралбаева/.
Мәскәүҙә «Ҡыҫҡа метражлы кино» номинацияһында VII дебютанттар питчингына йомғаҡ яһалды. Кино йортоноң ҙур залында эксперттар еңеүселәрҙе иғлан итте. Йәш кинематографистар өсөн портал хәбәр итеүенсә, Башҡортостандан йәш режиссер Камилә Далгычтың «Хоҙай һине һаҡлаһын» проекты өсөнсө урынға лайыҡ булды. Башҡорт режиссерына «Graphic Storm» компанияһынан сертификат тапшырылды.
Проекттың сценарий авторы һәм режиссеры — Камилә үҙе, ҡуйыусы операторы — Артем Айсин.
Дебютанттар питчингының эксперттар комиссияһында Рәсәй Кинематографистар союзының Мәскәүҙәге ойошмаһы рәйесе, режиссер Евгений Герасимов, Рәсәй Кинематографистар союзының Йәштәр үҙәге идараһы рәйестәше, продюсер Филипп Абрютин, продюсер һәм режиссер Лика Алексеева һәм башҡа билдәле кинематографистар эшләне.